text:
Kralendijk, 30 novèmber 2021 – Water- en Energiebedrijf Bonaire N.V. (WEB) ta anunsiá ku e supsidio pa Covid-19 ta terminá.
En konekshon ku e krísis di Corona, gobièrnu di Hulanda a supsidiá e tarifa di uzo fiho pa awa i elektrisidat kompleto. Despues di 8 luna a prolongá esaki te ku un total di 20 luna.
E periodo aki – kaminda e tarifa di uzo fiho a keda pone riba nulo – lo vense denter di poko. WEB ke informá bon na ki momentu esaki lo ta visibel E momentu ku bo ta bai risibí e faktura kaminda e tarifa di uzo fiho no ta supsidiá kompletamente, ta dependé di e tipo di usuario.
Elektrisidat – Konsumidó mayor
E medida di supsidio a bai na vigor pa fakturanan ku un fecha di uzo den aprel 2020. Esaki ta nifiká ku a alkansá e periodo di 20 luna ku e fakturanan ku un fecha di uzo den novèmber 2021.
Na yanüari 2022 lo bo risibí un faktura di uzo pa e periodo di uzo den dezèmber 2021. Lo kobra e tarifa di uzo fiho di akuerdo ku e tabèl di tarifa 2021.
Pa klientenan ku p.e. konekshon di >200 Ampère e tarifa di uzo fiho pa dezèmber 2021 lo subi di $0,- pa $9,63 per kVA.
Elektrisidat – Konsumidó chikitu
E medida di supsidio a bai na vigor for di e fakturanan ku periodo di uzo den aprel 2020. Esaki ta nifiká ku a alkansá e periodo di 20 luna pa fakturanan ku periodo di uzo den novèmber 2021.
Na febrüari 2022 klientenan lo risibí faktura pa e periodo di uzo den dezèmber 2021. Lo kobra e tarifa di uzo fiho di akuerdo ku e tabèl di tarifa 2021.
Pa klientenan ku p.e. un konekshon te ku 3*35 Ampère e tarifa di uzo fiho pa e periodo di uzo den dezèmber 2021 lo subi di $0,- pa $19,26.
E tarifa di e luna aki a ser redusí di $28.95 pa $19,26, dor di un rebaho èkstra for di e supsidio adishonal.
Elektrisidat – Pagabon
E medida (kaminda ku e tarifa di Pagabon a ser poné igual na e tarifa di uzo) a bai na vigor entrante 1 di mei 2020. E medida ta terminá, entrante 31 di dezèmber 2021.
For di 1 di yanüari 2022 e tarifa di Pagabon lo no ta igual na e tarifa di uzo variabel mas.
E diferensia entrante 1 di yanüari 2022 kompará ku e tarifa di uzo variabel ta dependé di e tarifanan 2022 ku ainda mester ser determiná.
Awa di Bebe
E medida a bai na vigor for di e fakturanan ku periodo di uzo den aprel 2020. Esaki ta nifiká ku a alkansá e periodo di 20 luna pa e fakturanan ku periodo di uzo den novèmber 2021.
Na febrüari 2022 lo bo risibí un faktura pa e periodo di uzo den dezèmber 2021. Lo kobra e tarifa di uzo fiho di akuerdo ku e tabèl di tarifa 2021.
Pa klientenan ku p.e. konekshon di ½ inch esaki ta nifiká un adaptashon di e tarifa di uzo fiho di $0,- pa $7,- pa e periodo di uzo den dezèmber.
Tarifanan 2022
E tarifanan 2022 lo keda publiká pa mas tardá fin di dezèmber 2021. E tabèl di tarifanan ta disponibel riba nos wèpsait www.webbonaire.com.
Si bo tin pregunta adishonal, por tuma kontakto ku nos departamentu di servisio na kliente via info@webbonaire.com.


c: text/html

text:
ORANJESTAD – Bishita pa detenido na KIA ta keda cancela te proximo aviso. Asina e director di KIA a informa dialuna anochi. Tur esaki relaciona cu e desaroyo pa cu e coronavirus COVID-19. Asina ta tuma medida preventivo pa por yuda contene cualkier chens cu e virus por plama. E medida nobo aki ta drenta na vigor entrante 17 di maart 2020. Pa por tin contacto cu e detenidonan, directie lo duna carchi extra di telefon y facilita mas tempo di comunicacion entre detenido y famia. A pidi comprension pa cu e situacion.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}

robotstxt: allowed

filter: keep


text:
Diahuebs den careda di 12’or y 45, presencia di polis a wordo pidi cu urgencia den Emanstraat pa motibo cu un persona lo a wordo ataca door di e conocido adicto ambulante Flint y cu Flint lo a bandona e sitio cu tur pertenencia di e persona.
Na yegada polis a papia cu e persona y a bin compronde cu segun e persona nan lo tabata hungando un wega di carta y ora e lo a gana Flint, Flint a bira onsportief, despues di a dal e persona, FLint a pasa man pa e celular di e persona y a bay for di e sitio.
Polis a tuma declaracion di e persona y despues a bandona e sitio pa asina busca e adicto ambulante Flint.


text:
WILLEMSTAD — Djaduming awor 24 di yuli 2022 Federashon Deporte i Olímpiko Kòrsou (FDOK) ta bai tin su apertura huntu ku tur e federashonnan ku ta partisipa na e promè SIMAN OLIMPIKO KORSOU di 24 pa 31 di yüli 2022.
Un total di 16 federashon miembro di FDOK lo partisipa na e Siman Olímpiko Kòrsou kual ta: Atletismo, Baseball, Basketbòl, Biyar, Futbòl ,Futbòl di Sala, , Dam, Domino, Yudo, Karate, Sailing, Sòftbòl, Taekwondo, Tennis di Mesa, Vòlibòl i Natashon.
Tur federahon i nan deportistanan lo reuni na Buurcentrum Sentro di Bario Brievengat pa 12.30 or kaminda huntu ku Brassband PCD lo kana den un desfile bai velt di Sam Buntin Ballpark.
E siman Olímpiko Kòrsou lo konsistí di kompetensianan den hopi ramonan di deporte. Meta di e evento aki ta pa stimulá i motivá nos hende nan partisipa en general na deporte kompetitivo. Alabes sera e temporada di vakashon aki ku un grandioso siman di deporte.Tambe pa gradisi nos deportistanan ku a saka kara di Kòrsou engrande.
Esaki lo sosode den koperashon ku Fundashon Desaroyo Deportivo Kòrsou (FDDK); parti mainta i merdia FDDK lo tin su aktividatnan pa hobenan (plan di vakansi) i parti anochi FDOK lo tin e parti kompetitivo dor di su diferente ramonan di deporte afilia na FDOK.
Lo trata pa por tin transporte pa públiko kada ora di 24 di yüli pa 31 di yüli 2022 ku ta sali di Otrobanda pa SDK.
Dia 31 di yüli FDOK ta bai klousura su selebrashon Siman Olímpiko en grande. FDOK ta bai organisá su di 5 kaminata riba djadumingu 31 di yúli pa 6’ or di mainta ku ta sali for di e parkeerplaats di SDK na Brievengat i regresa SDK bek.
E lema di e kaminata ta: “BAN SOSTENE DEPORTE”.
E kaminata aki ta pa pueblo di Kòrsou en general hunto ku FDOK su miembronan di tur e federashonnan afiliá na FDOK i mayornan di nos deportistanan. Karchi pa e kaminata ta optenibel na kantor di FDOK; situá na Roodeweg 92A – edifisio blou ku blanku – 2e piso t/o Colon na Otrobanda. Tambe por haña karchi serka tur nos federashonnan miembro. Preis pa e kaminata ta kosta fl. 17.50.
Dia 31 di yüli 2022 anochi FDOK lo klousura e SIMAN OLÍMPIKO KÒRSOU ku Broche di Oro ku un partido di Beisbol di 2 selekshon ku ta tuma lugà na stadion Johnny Vrutaal (Rif ).
FDOK ta hasi un apelashon na pueblo di Kòrsou pa partisipá na e kaminata aki di manera bo por kontribuí na moveshon deportivo ku tin komo lema : “BAN SOSTENE DEPORTE”. E Siman Olímpiko Kòrsou di deporte aki ta net na klousura di temporada di vakashon eskolar.
Bini uni bini tur bin sostene nos deportistanan i laga e muchanan sera nan vakashon mirando i hasiendo deporte.
Alabes ta dia ku lo homenagia nos deportistanan ku a saka kara di Kòrsou en grande e aña aki.


text:
Locual cu POR ta compromete como partido ta cu POR den e proximo gobernacion durante di e prome 100 dianan lo tuma un desicion pa e solucion definitivo di loke ta nos dump. Nos sa cu ketobay tin un problema cu crecemento di sushi akinan na Aruba y tin diferente rapport cu a wordo haci cu a trece diferente posibel solucionnan riba mesa. Aworaki mester e curashi pa tuma e desicion definitivo aki.
Plataforma politico POR a bisa semper cu pa yega na un solucion pa e problema di dump ta un combinacion di esfuerso mester tuma luga. Mester cuminsa educa comunidad di Aruba cu mester cuminsa separa sushi y percura cu e proceso aki ta cuminsa na cas caba. Hunto cu esaki mester percura pa por participa den e gastonan cu esaki lo encera unda cu gobierno tambe lo tin un rol aden. Den tur rapport cu ta existi y cua solucion cu wordo scogi ta wordo ilustra cu e no ta un negoshi cu gobierno lo mester subsidia esaki y e lo no bira un negoshi cu bo ta gana placa cu ne.
“Nos ta mira den direccion di sigui traha cu Serlimar y ta elogia e cambio grandi cu tin ultimo tempo den e forma di recogemento di sushi den nos Pais.” POR lo sigui duna contenido na Serlimar pa nan continua haciendo e trabou aki y duna nan e balor tambe pa esaki. Combina cu companianan priva cu ta existi na Aruba y si mester cu participacion internacional, pa soluciona e problema aki definitivamente.
Ora cu ta papia cu ta papia di dump ta papia tambe di e dumpnan ilegal cu tin tur rond di isla. E ta un cuestion di cambio di mentalidad cu mester tuma luga den comunidad. Hendenan mester realisa cu no solamente pa e pa e parti di higiena y salud di nos mesun hendenan eskai ta importante, pero e ta un factor determinante tambe pa nos turismo cu ta nos pilar economico. Pa logra esaki lo introduci leynan di conscientisacion cu ta cuminsa na scol cerca nos muchanan te na hende grandi. Henter Aruba ta responsabel pa carga y evita cu ta sigui susha nos Pais. Finalmente, lo mester evalua tambe pa inverti den un “incinarator”: cual ta un aparato cu ta kima sushi cu no por wordo separa of reusa.


text:
SCHIPHOL – Corte na Hulanda a sentencia tres sospechoso di e accidente di buelo MH17 di 2014 na castigo di bida largo di prizon. Nan ta responsabel pa a tira e avion abou, causando morto di tur 298 pasahero y tripulante abordo. Ta trata di e lider rebelde Igor Girkin (51), su man drechi Sergej Doebinski (60) y e comandante Leonid Chartsjenko (50). Oleg Poelatov (56) a keda absolve. A prueba na comienso di e caso caba cu un raket tipo buk, ta esun cu a keda lansa desde un tereno den oost Ucrania.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
E miembronan di Kiwanis Club of Aruba a reuni recientemente na Marriott Grand Ballroom pa instala e directiva pa e siguiente aña Kiwanistico. E directiva lo tin e responsabilidad di guia y lidera e club pa asina e miembronan por continua cu e bunita trabao di duna yudansa na esunnan di nos comunidad cu ta den necesidad.
E instalacion a wordo ehecuta door di Lieutenant Governor Natalie Daal di Kiwanis Club of Piscadera, Curaçao, cu tabata di bishita na Aruba.
E directiva nobo ta consisti di:
- Presidente – Jokoeza Hooplot
- Vice Presidente – Manaaf Badloe
- Secretario – Gay Spellen
- Tesorero – Norma Brinkenberg
- Presidente Saliente – Ingmar Ramharakh
- Director – Tracey Werleman
- Director – Nathalie van der Linde
- Director – Claudine Ho-Kang-You
- Director – Daniel Driessen
- Director – Nanni Larmonie
E miembronan aki a wordo instala, no solamente den presencia di tur e miembronan di Kiwanis Club of Aruba, pero tambe e invitadonan distingui di Kiwanis Club of Palm Beach, Kiwanis Club of San Nicolas, Kiwanis Club of Young Professionals Aruba, Quota Club of Aruba y Lions Club of Aruba. E mainta tabata uno increiblemente agradabel, danki na Chris Kross cu a provee e entretenimento, Jair Versprey y Jersey Isenia cu a canta e himno di Aruba y Curaçao, Ariana Koolman cu a recita un bunita poema, y Ebby Schwengle cu e fungi como maestro di ceremonia.
E miembronan a tuma un momento pa duna nan respet y honor na defunto miembronan di Kiwanis Club of Aruba, Ray Farro y John Every, cu recientemente a fayece y conhuntamente a duna 100 aña di servicio comunitario. E Presidente Saliente, Ingmar Ramharakh, prome cu simbolicamente a traspasa su posicion na e Presidente nobo, a haci uzo di e oportunidad pa expresa un danki special na e directiva saliente pa nan tremendo trabao, y tambe na, Lieutenant Governor Natalie Daal, y Lieutenant Governor Saliente Patrick Melchiors pa nan guia durante e aña Kiwanistico. Sr. Ramharakh a gradici su sponsors cu a introduci’e den Kiwanis Club of Aruba, esta Giantonio Muller y Indra Pereira. Tambe e tabatin un gesto di aprecio pa Aurora Dijkhoff, cu tabata e prome persona pa convence pa postula su mes pa Presidente. Sr. Ramharakh a presenta un premio di ‘Rookie of the Year’ na miembro nobo, Nanni Larmonie, y un premio di ‘Teamwork of the Year’ na un team cu nan trabao a resalta: Indra Pereira, Tracey Werleman, Norma Brinkenberg, Ebby Schwengle, Gay Spellen y Nanni Larmonie.
Kiwanis ta un organisacion global cu ta consisti di miembronan boluntario, dedica na mehorando mundo henter, cu un enfoke special riba e muchanan cu ta den necesidad. Pa mas informacion di Kiwanis Club of Aruba, por bishita www.kiwanisclubofaruba.org


text:
bon bini
E website aki ta speshal pa abo ku ta gusta skucha i lesa palabra di Dios na bo propio idioma. Mi ta sigur ku Dios tin un plan pa ku bo bida. I mi deseo ta ku atraves di e website aki lo bo tin un enkuentro personal ku bo kreador i Salbador Hesu-Kristo.
resumen di les
E poder ku a lanta Hesus for di morto, por hasi meskos pa nos tambe, sin importa e estado di nos kurpa. Despues di tur kos, si e mesun poder ei a krea i mantené hinter e kosmos, E seguramente por transformá e bibu i resusitá e morto.
pensamentu pa e siman aki
Felis siman na tur, mi ta spera ku e siman aki ta karga ku amor y pas. Dios bendishona boso y demas famia.
Siman: 47, 2022
Si awor akí mes bo ta yorando pa tur e aflikshonnan ku ta oprimí bo kurason, kòrda ku Dios ta tuma nota di bo lágrimanan; i ku, meimei di tur bo angustia, semper E lo ta na bo banda. I ku Dios na bo banda, ken lo por ta kontra bo?
anusio
* Kerido oyente, Les di Sabat Skol. 12:30 am/pm
* 3:00 am/pm-9:00 am/pm
SERMON PAPIAMENTU
Kristu i E Palabra
Trese pa: Pr. Mirto Presentacion
http://www.epalabra.net
Bendishon di Dios i un felis siman.
salùt
Bo tabata sa ku…kranberi ta tremendo remedi pa ‘’blaasonsteking’’?
Kranberi o tambe yamá ‘’veenbes’’ ta kolo kòrá i tin un forma oval. Antes e tabata krese solamente na e kosta di nòrt Amerika, pero awor aki tambe e ta krese hopi na e isla nan di Wadden, ku ta situa na e laman nò»sigui lesa»
09-11-2022


text:
Driftwood ta sigui ofrece servicio na cliente, pero tumando medidanan special pa garantisa salud di tur hende.
Asina por ehempel e situacion actual ta e miho momento pa introduci nan servicio di entrega na cas. Ta simplemente haci e pedido y e cliente por disfruta di e plato den comodidad na cas.
E cliente por haci su pedido yamando na 5832515 si bo sa caba kico bo kier ordo. De lo contrario por subi riba nan pagina di Facebook unda tin e menu completo y e cliente por haci su escogencia den tur trankilidad.
Entrega di cuminda ta disponibel cu pago di 3 dollar pa entrega di menos cu 30 dollar y riba e suma aki ta haci e entrega completamente gratis. Pa e clientenan kier bin come den e restaurant, esey tambe ta posibel.
Ta âseatâ e clientenan den forma mas leu for di otro, teniendo cu tur aspecto di siguridad pa salud. Awo ta saluda solamente cu un âsmileâ y tin diferente otro material di higiena pa sigui reglanan di prevencion. Pues limitando tur chens di contaminacion.


text:
Kralendijk- Segun informashon di Tourism Corporation Bonaire (TCB) durante temporada di ‘high season’ Boneiru lo mira buelonan diario entre Atlanta e Boneiru.
Segun TCB a bisa, tin un interes grandi di biaheronan for di Merka ku ke bishitá Boneiru den e temporada di wenter benidero. Mirando ku e demanda ta sumamente grandi, Delta a disidí di oumentá buelonan pa Boneiru diariamente pa kumpli ku e demanda di e temporada benidero.
Kuminsando dia 18 di desèmber 2021 pa 2 di yanüari 2022, Delta lo bai tin buelo diario for di Atlanta pa Boneiru. E buelonan diario lo sali 09:45 for di Atlanta i lo yega 13:57 na Boneiru. E buelonan diario pa bai bek Atlanta lo sali 15:59 for di Boneiru i lo yega 19:29 na Atlanta. Buelonan diariamente tambe lo ta disponibel kuminsando dia 1 di mart 2022 pa 3 di aprel 2022, antisipando e drùk di e temporada di primavera na Merka.
Logro
“Esaki ta un logro importante pa e isla, mirando ku ta pa promé biaha ku Delta ta ofresé e servisio di buelo diario pa Boneiru,” segun Miles Mercera, Direktor na Tourism Corporation Bonaire. E oumento di buelonan pa Boneiru lo kumpli ku e demanda ku tin i tambe lo pèrkurá pa un manera di biaha direkto entre Merka i Boneiru. Nos ta ansioso pa risibí un kantidat adishonal di bishitante i ku por ekperensiá un variedat di paisahe bunita, un kultura diverso i tur e otro kosnan espektakular ku Boneiru tin pa ofresé.
Despues di un temporada kòrtiku sin operashon dor di e pandemia, e aerolínea a resumí buelonan direkto pa Boneiru riba djarason i djasabra, dia 5 di yüni 2021. Resientemente, Boneiru tambe a agregá un lokalidat di tèst na Flamingo International Airport, pa fasilitá biaheronan ku tin ku hasi un tèst rápido di antigéniko.
E protokòl aktual pa biaheronan for di Merka pa por drenta Boneiru ta ku un resultado negativo di tèst di PCR, denter di 24 ora promé ku salida òf un resultado negativo di tèst di PCR, denter di 72 ora promé ku yegada na Boneiru i un tèst antigéniko hasí direktamente na yegada na aeropuerto di Boneiru. E lokalidat di tèst na aeropuerto tambe lo benefisiá biaheronan ku ta biaha bek pa Merka, mirando ku nan por risibí resultado di nan tèst den 15 minüt.


text:
“Feliz dia internacional di hende muher. Un dia special pa e ser excepcional den nos bida. Pabien na tur e hende muhenan riba nan dia awe”, ta deseo di Minister Dangui Oduber awe diadomingo, riba Dia Internacional di Hende Muhe. “Awe ta un dia pa reconoce e importancia di e hende muhe den nos comunidad y den nos bida diario”.
Mas leu e mandatario a enfatisa cu “Nan tin rol fundamental pa nos tur y ta central di cada famia. Sin importa si ta un ama de cas, un docente, un secretaria, un asistente, un consehero, un housekeeper, un manager, un CEO of cualkier otro funcion den nos comunidad, cada un dama tin un responsabilidad hopi importante den su bida diario como ser femenino”, asina e mandatario a enfatisa.
“Nos mester gradici tur ser femenino aki pa nan contribucion na nos pais. Ami ta gradici tur e damanan aki den nos comunidad pa tur locual nan ta haci. Tur ser femenino ta mes importante. Den mi bida diario tin hopi dama importante, cuminsando na mi casa, mi mama, suegra, tantanan, primanan, esunnan cu ta yuda mi incondicional na mi bureau. Tur masha danki”, di acuerdo cu Minister Dangui Oduber.
Dia Internacional di Hende Muhe
Dia 8 di maart mundialmente ta celebra Dia Internacional di Hende Muhe. E aña aki ta enfoca riba e hecho cu nos ta den e momento adecua den historia pa haci tur lo posibel pa yuda forsa pa un mundo mas balansa den genero. E hende muhe a cana un caminda largo den e proceso aki, aunke cu ainda tin mas pa cana y pa logra. E tema di e aña aki ta “An equal world is an enabled world”, como un yamada pa miho balans rond mundo den e oportunidadnan pa e hende homber y e hende muhe.
E dia aki mes a nace despues cu e partido Sociaista di Merca a organisa un Dia di Hende Muhe dia 28 di februari 1909 na New York. Su siguiente aña, a sugeri durante e International Socialist Woman’s Conference cu lo mester celebra Dia di Hende Muhe tur aña! E prome pais pa reconoce y cuminsa celebr’e ta Union Sovietica riba dia 8 di maart 1917. Nacionnan Uni a adopta e celebracion aki desde aña 1975.
Awendia, e fecha special aki pa celebra Dia Internacional di Hende Muhe ta hasta un dia liber den varios pais, ta celebracion grandi di femenismo den otro paisnan y ta hasta dia di protesta den algun pais.
Na Aruba, e ta mas bien un dia pa conscientisa comunidad riba e oportunidadnan cu tin pa e hende muhe, pa celebra nan logronan y na mes momento el a bira un dia comercial tambe den cual e hende muhe ta haya regalonan special riba “nan” dia.


text:
KEN TA DÒKTER NEAL D. BARNARD ?
Na mucha Neal Barnard a biba e krese riba un rancho di krio di bestia pues bebe lechi di baka i kome animal morto (karni) tabata algu masha normal pe komo mucha. Neal Barnard su tata i su opa tur dos tabata médiko i Neal Barnard a sigui e pasonan aki i a gradua komo médiko na 1980 na Universidat George Washington. Aktualmente e ta traha na e mesun universidat aki kaminda e a gradua komo profesor di medisina.
Banda di su trabou komo médiko e ta tambe un ‘Investigador Klíniko’ i outor di 20 buki i aproksimadamente 90 publikashon sientífiko.
PUBLIKASHONNAN DI DÒKTER BARNARD
Dòkter Barnard tin alrededor di 90 publikashon di su investigashonnan. E ta outor di vários resolushonnan ku awor ta forma parti di e maneho AMA kual ta enfoká riba prevenshon, nutrishon i práktika di medisina.
Su artíkulonan a sali den Zjurnal Amerikano di Nutrishon Klíniko (American Journal of Clinical Nutrition), Zjurnal Amerikano di Medisina (American Journal of Medicine), Zjurnal Amerikano di Asosiashon di Dietista (Journal of the American Dietetic Association), Zjurnal Amerikano di Kardiologia, Obstetria i Ginekologia (American Journal of Cardiology, Obstetrics & Gynecology), The Lancet Oncology kual ta trata estudionan relashoná ku tumor i kanser, e Zjurnal Medisina Preventivo (Preventive Medicine) i diferente otro zjurnal mas.
ALGUN DI E BUKINAN KU DÒKTER BARNARD A SKIBI
- THE POWER OF YOUR PLATE (1990)
- FOOD FOR LIFE (1994)
- Eat Right, Live Longer (1995)
- BREAKING THE FOOD SEDUCTION (2003)
- The Cancer Survivor’s Guide (2008)
- GET HEALTHY, GO VEGAN COOKBOOK (2010)
- Power Foods for the Brain: An Effective 3-Step Plan to Protect Your Mind and Strengthen Your Memory (2014)
- DR NEAL BARNARD’S PROGRAM FOR REVERSING DIABETES (2007; 2009; 2018). Realisá ku fondonan di e Instituto Nashonal di Salú
- A NUTRITION GUIDE FOR CLINICIANS (2018). E buki aki ta disponibel ekskusivamente pa studiantenan di medisina na Merka.
Na 2018 dòkter Barnard a risibí e premio “Distinguished Service Award” di e Sosiedat Médiko di e distrito di Columbia, esta un premio pa e distinguido servisio ku e a bin ta duna na komunidat.
MIEMBRESIANAN DI DÒKTER BARNARD
- Barnard ta un miembro sertifiká di e Board Amerikano di sikiatria i neurologia.
- E ta miembro di e Asosiashon di Medisina Amerikano i
- Miembro di e Kolegio Merikano di Kardiologia
Mirando e bon resultado ku dòkter Barnard tin den yuda hende rekuperá nan salú nos di Organics Foundation tin un entrevista ku dòkter Barnard online spesífikamente tokante e malesa Diabétis Tipo 2. E entrevista ta na ingles ku suptítulo na Papiamentu.
Pa lesa mas kos interesante tokante dòkter Neal Barnard, bo por busk’é via di e siguiente kanalnan:
- Riba Facebook
- Via di su blog www.pcrm.org/nbBlog
- Riba twitter @DrNealBarnard
- Riba Instagram drnealbarnard
- Via di e wèpsait di e komishon di médikonan pa medisina responsabel http://PCRM.org. / pcrm.org / www.NEALBARNARD.org
- i pa su estudionan di investigashon klíniko wak riba washingtonccr.org
3,098 Bia mirá, 2 Bia mirá awe


text:
KRALENDIJK- E kompania di biahe i alabes aerolínea TUI a skibi direktor di STINAPA, Jan van der Ploeg, pa mensasá ku nan lo por kuminsá akshon hurídiko kontra di e organisashon, si esaki ta keda asosiá TUI ku Chogogo.
Jeroen den Dikken, Senior Legal Counsel di TUI, o sea un abogado interno, a skibi ku Van der Ploeg resientemente a referí na Tui Chogogo Resort, mientras ku -segun Van Dikken- TUI no ta sosio ni doño di e hotèl. Segun TUI, nan ta sufirendo daño pa medio di a asosiashon aki, aún mas awor ku Chogogo ta wòrdu tildá di no kumpli ku reglanan di Lei di Protekshon di Naturalesa di Boneiru.
Den Dikken ta skibi ku si Van der Ploeg no stòp di menshoná TUI konhuntu ku Chogogo, nan lo ta forsá pa kontemplá otro medidanan hurídiko kontra di STINAPA.
Trankil
Van der Ploeg, na su turno, a reakshoná hopi trankil riba e menasanan di TUI. Segun Van Der Ploeg, TUI sa muchu bon ku Chogogo no ta kumpliendo ku reglanan lokal, ya ku e mes a komuniká esaki ku TUI Hulanda for di novèmber 2021.
Van der Ploeg ta referí tambe na diferente aviso i artíkulo den medianan lokal i Hulandes, ku ta menshoná TUI huntu ku Chogogo. “Kisas e echo ku boso ta bende Chogogo riba wèpsite di TUI no ta yuda, ni tampoko e bòrchi prominente di TUI, riba entrada di e resort”, asina Van der Ploeg a bisa.
Van der Ploeg ta terminá su reakshon pa Den Dikken, bisando ku e ta warda e asina yamá pasonan hurídiko di TUI tranikil i ku konfiansa.


text:
bowling
-
Asunción2022
Double medayista di oro Kamilah ta elabora riba Asuncion 2022
Double medayista di oro Kamilah Dammers ta elabora riba su participacion aki na e Weganan Suramericano Asuncion 2022 cu el…Read More »
-
Asunción2022
Kamilah y Abigail Dammers lo inicia na e di dos buelta
Kamilah y Abigail Dammers lo inicia na e di dos buelta den e competencia individual Asuncion 2022. Kamilah y Abigail…Read More »
-
Asunción2022
Abigail Dammers ta conta riba e prome dia di competencia
Abigail Dammers ta conta riba e prome dia di competencia individual di bowling aki na Asuncion, Paraguay unda Aruba ta…Read More »
-
Asunción2022
Kamilah y Abigail Dammers den Top 8
Kamilah y Abigail Dammers den Top 8 riba e prome dia di competencia individual na e Weganan Suramericano Asuncion 2022.…Read More »
-
Asunción2022
Kamilah y Abigail lo inicia awe diamars
Kamilah y Abigail Dammers lo inicia awe diamars na e competencia individual na e Weganan Suramericano Asuncion 2022. Despues di…Read More »
-
Asunción2022
Kamilah Dammers ta conta nos di e emocion pa gana un medaya di oro
Medayista di Oro, Kamilah Dammers ta conta nos di e emocion pa gana un medaya maximo pa Aruba na Asuncion,…Read More »
-
Asunción2022
Medaya sigura
Medaya sigura, e color falta‼‼ Duo di Aruba, Kamilah y Abigail Dammers lo hunga e semi-final den e Weganan Suramericano…Read More »
-
Asunción2022
Kamilah y Abigail Dammers ta conta riba e prome dia di bowling
Kamilah y Abigail Dammers ta conta riba e prome dia di bowling den e Weganan Suramericano 2022 na Asuncion, Paraguay.…Read More »
-
Asunción2022
E duo Dammers na un di 2 lugar overall riba e prome dia
E duo Dammers di Aruba na un di 2 lugar di overall riba e prome dia di competencia den e…Read More »
-
Asunción2022
Atletanan di bowling a yega Asuncion
Atletanan di bowling a yega Asuncion y a haci nan prome entrenamento inoficial na Asuncion. E bolicheronan y rumannan Kamilah…Read More »


text:
Awe 22 April ta recorda cu 46 aña cu e tema di proteccion di Naturaleza a haya atencion y a cuminsa cu un movimiento di concientizacion ariba e tema.
E senador di Wisconsin Sr. Gaylord Nelson realiza cu su persona hunto cu concientizacion publico di efectonan di polucion di aire, awa y tera lo por yuda pone e tema di proteccion di medio ambiente ariba e agenda politico.
E prome Earth Day a yuda na introducion di United States Environmental Protection Agency y leynan manera Clean Air, Clean Water y Endangered Species Acts a wordo pasa.
Directie Natuur en Milieu (DNM) ta uni na e movimiento una vez mas pa yuda cu concientizacion ariba tema pa locual ta trata nos Mama Tera y su medio ambiente. E aña aki pa Earth day ta propone pa cada un persona ariba e mundo aki planta un mata cada un asina jega e meta di 7.8 billion di mata planta pa Mundo. Asina tambe por deshasi di e idea di ta dependiente di fossil fuel. E momento ta awo, probecha di e momentum di e Paris Climate Summit unda Aruba tambe a tuma parti na dje.
E mission ta pa den transcurso di cinco aña ora jega e di 50 aniversario, por logra yega e meta di a planta 7.8 billion mata pa mundo. Esaki ta posibel si nos cuminsa awe. Planta mata ta un inititiativa cu tin impactonan significante. Mundo lo ta e fundeshi pa un planeta limpi, saludabel y mas sostenibel pa un y tur.
Dicon planta Mata? Matanan ta reverse e impactonan di degradacion di tera. Mata ta provee cuminda, energia, y entrada entre otro. Matanan ta yuda comunidad pa logra sostenibilidad economico y di medio ambiente den termino largo. Mata ta filtra aire cu nos ta inhala y yuda combati e efectonan di cambio di clima mundialmente y local.
E factsnan; Dicon Matanan?
Matanan ta yuda combati cambio di clima.
Nan ta absorbe e exceso di CO2 dañino for di den nos atmosfera, hasiendo esaki un componente importante den startegianan pa combati cambio di clima. De facto den un aña, e cantidad di 4000 meter cuadra di matanan grandi ta absorbe e mesun cantidad di CO2 produci dor di core un auto 26,000 miles.
Matanan ta yuda pa nos inhala aire mas limpi.
Matanan ta absorbe holornan y gasnan contamina (nitrogen oxides, ammonia, sulfur dioxide Y ozone e.o) asina filtra e particulanan for di den aire dor di procesa esaki den nan foyonan y e stam pa asina purifica e aire cu nos ta inhala.
Matanan ta yuda nos comunidad.
Matanan ta yuda sostene e comunidad y yuda drecha e calidad di bida specialmente pa nos muchanan, esnan cu ta sufri di problemanan respiratorio manera malesa di asthma. Tambe matanan ta un recurso natural cu ta importante den caso di seguridad den caso di disaster nan natural manera horcan, inundacion, y na otro paisnan sneeuw storm. Y mas largo e matanan crese y keda na su luga, mas mihor proteccion e ta duna.
Kico ABO por hasi ariba dia di Tera? Join e movement. Planta un mata pa cada miembro di bo famia pa asina jega e meta. Cuminsa recycla, composta, no come mucho carni, stop cu uzo di materialnan di plastic, cumpra productonan local, baha e consumo di electricidad. Firma peticion mundial contra efectonan di cambio di clima y combati pobresa, organisa un accion di limpiesa den bario of den bo mesun cura, usa materialnan recycla, hasi un compromiso pa reduci e uso di enegia of traha un arte pa promove concientizacion di efectonan di cambio di clima. Subi algun website informa bo mes kico ta e temanan di importancia, comparti esakinan ariba rednan social usando #trees4earth #dnmaruba #earthday. Tambe nos como adulto ta esunnan prome jama pa siña nos muchanan stima nos medio ambiente y nos naturaleza, p’asina ora nan bira grandi nan proteha y conserva nos Mama Tera. Subi e pagina social di DNM y like nos page, facebook/dnmaruba


text:
ORANJESTAD,Aruba
E weekend cu a pasa, durante un evento di ‘Vakantie Awards’, Aruba Tourism Authority (A.T.A.) a logra bay cu e premio mayor como e miho Oficina di Turismo di Hulanda.
Manera tabata e caso den 2018, A.T.A. a logra bay cu e titulo mayor y awo na 2020 a bolbe gana e titulo mas halto dentro di tres aña.
Vakantie Awards ta conoci como un premiacion importante den e negoshi di biahe. Anteriormente ta unicamente agentenan di biahe tabata e unico hendenan cu por a vota, pero desde 2017 e la bira posibel tambe pa usuarionan vota y asina expresa nan mes. Na Hulanda tin mas o menos un total di 30 negoshi di turismo dentro di e sector di biahe. “Nos ta masha honra y orguyoso cu pa e di dos biaha dentro di tres aña nos a gana e premio prestigioso aki como e miho oficina di turismo na Hulanda. Cu hopi entusiasmo, creatividad y amor pa nos trabou, nos ta purba crea interes entre e biahero potecial pa asina nan por scohe Aruba como nan siguiente destino di vacacion. Cu nos a gana e premio excepcional aki pa di dos biaha den un tempo asina cortico ta mustra no solamente e confiansa den nos oficina, pero tambe ta indica e eficaz di nos esfuersonan” segun A.T.A. Area Director di Europa, Sr. Tirso Tromp.
CEO di Aruba Tourism Authority, Ronella Tjin Asjoe-Croes a expresa: “Nos ta orguyoso di nos ekipo na Europa. Un ekipo cu ta traha cu dedicacion y cu ta eherce nan tarea no solamente pa e mercado di Hulanda, pero tambe pa e region di Europa den su totalidad. Un region importante, cu ta forma parti integral di Aruba su strategia di diversificacion. Pabien y danki na e ekipo completo.”


text:
The Bottom, Saba – Inspekshon di Labor a ehekutá diferente kòntròl na kompanianan na Saba. Na tres (3) di e en total binti (20) inspekshonnan a haña trahadó estranhero pa kua no a otorgá pèrmit di trabou. A para un konstrukshon pa motibu di kondishon di trabou insigur.
A ripití diestres kòntròl den komèrsio por detal i den hóreka. Ta trata di kompanianan ku anteriormente a haña un atvertensia. Mayoria di e kompanianan entre tantu a tuma e medidanan nesesario pa kita e infrakshonnan. A hasi shete kòntròl na sitionan di konstrukshon. KPCN i KMar a duna sosten na dos (2) di e inspekshonnan aki.
E dunadónan di trabou ku a laga trahadó estranhero traha sin un pèrmit pa trabou, ta haña un prosèsferbal komo ku nan a violá e Lei di labor di estranhero BES. E legislashon aki ta protehá merkado di labor i ta kombatí konkurensia deshonesto.
Banda di ehekushon di kòntròlnan den kuadro di trahamentu honesto, seif i salú, Inspekshon di Labor ta investigá algun kaso na Saba kaminda posiblemente tin froude ku e Sosten di Corona.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Prome Minister Evelyn Wever-Croes: Depues cu a retira Lopez-Tromp como minister encarga cu infrastructura, A DEPOLITISA DIP PA FRENA METEMENTO POLITICO DEN E DEPARTAMENTO
Prome Minister Evelyn Wever-Croes:
Depues cu a retira Lopez-Tromp como minister encarga cu infrastructura,
A DEPOLITISA DIP PA FRENA METEMENTO POLITICO DEN E DEPARTAMENTO
E ley di Landsverordening Instelling Ministerie, LIM a wordo aproba diahuebs ultimo den Parlamento despues di hopi pregunta di Parlamentarionan y contesta y splicacion amplio di Ministernan presente. Parlamentario Marisol Lopez-Tromp a trece padilanti e tema di depolitisa e toma di decisionnan den departamentonan.
Prome Minister Evelyn Wever-Croes a splica cu despues cu Conseho di Minister a retira Lopez-Tromp y e retiro a wordo aproba pa Parlamento y pa gobernador, el a tuma e cartera di Marisol Lopez-Tromp over y a bira minister encarga cu infrastructura.
Prome Minister di biaha a yega na conocemento di e mal maneho y iregularidadnan y hopi metemento politico cu tabata pasa den e departamento di DIP door di tur e ministernan anterior. Inmediatamente el a tuma e decision pa mandateer e autoridad pa e director.
Prome Minister a remarca cu tur minister di infrastructura prome cu ne di un of otro forma ta bou investigacion. Pa e motibo aki el a dicidi di duna autoridad na e director pa frena asina tambe e metemento politico den DIP. Cu e paso aki a pone punto final na e metemento politico den DIP desde cu a tuma e encargo temporal di e departamento.
“Si tawata tin corupcion, sigur no di mi parti pasobra esey ta un berguensa, ora ministernan ta hinca nan man den departamentonan, ta kies ken ta haya huurgrond y ken no. Nan ta cana cu lista bisa; abo ta MEP, POR bo no ta haya pero si bo ta AVP bo ta haya. Esaki ta loke a stop cu e decision pa entrega director e autoridad”, Prome Minister a duna di conoce.
Prome Minister a menciona cu e situacion aki ta totalmente diferente y no por wordo compara cu e situacion na DIMAS. Pero si a pone punto final na metemento politico riba e tema di tereno.
“Mi ta hopi orguyoso di esey. Mi sa cu nos no a soluciona tur problema ainda pero nos ta trahando pa soluciona cada un di nan”, Prome Minister Evelyn Wever-Croes a expresa durante e reunion publico den Parlamento.


text:
Dia internacional di hende muhe ta mundialmente celebra y pa e celebracion aki organisacion Women empOwering Women (WOW Aruba) kier inspira nos ser femenino local y alabes aporta na un bon causa. Desde 2016 Fundacion WOW Aruba, un organisacion di hende pa hende muhe contando cu 36 miembro, a sa di realisa diferente proyecto como tambe un conferencia pa publico durante aña 2019 “Dare to Be”. E proyecto mas recien, esta e “Impactful Women Project” tin como meta pa nombra un caya/edificio of retonde na un hende muhe impactante den nos comunidad. Pues asina contribui na igualdad den genero manera ta stipula como ‘Sustainable Development Goal #5’ di United Nations.
A cuminsa cu e proyecto ‘Impactful Women’ na luna di juni den 2020 y abase di votacion di nan miembronan, entrevista a wordo realisa cu diferente hende muhe impactante den nos comunidad, entre otro Sarah Quita-Offringa, Myrna Jansen, Nicole Hoevertsz y Joyce Pereira. Di e entrevistanan aki a surgi e consehonan valioso y asina top 3 conseho a keda conhuntamente eligi pa celebra nos hende muhe den forma unico.
E diseño di e conseho den forma di frase (quote) a wordo desaroya door di nan propio miembro Vanessa Donata pa asina crea shirts y tas pa benta. Por admira riba e potretnan e tres diseñonan cu ta consisti di e silueta di cara como tambe e conseho valioso di e hende muhe, cu a sa di impacta nos comunidad den area di religion, educacion y turismo.
Pa e coleccion di T-shirt y tas nan ta conta cu conseho di Sra. Myrna Jansen, lider den sector di turismo “ It’s not about women vs. men, it’s about collaboration, cooperation and complementing”. Di Sra. Joyce Pereira, prome hende muhe cu Ph.D. den Papiamento, “No sconde bo mes, no sconde bo ideanan. Laga mundo sa cu bo tey”. Y por ultimo di Zuster Juliette su conseho “No lubida bo balor propio”.
Cada tas re-usabel tin un costo di AFL. 20,- y T-shirts AFL. 30,- obtenible pa hende muhe y homber den diferente size. Fondo recauda lo bay pa donacion na Fundacion Contra Violencia Relacional sosteniendo asina e importancia di crea relacionnan sano. E comunidad ta wordo invita pa celebra hende muhe e aña aki, por pre-order bo T-shirt y of tas via email [email protected], Facebook page ‘wowaruba’ y via Instagram @wow_aruba. Cada compra ta inclui delivery. Un mensahe poderoso por nifica hopi y yuda un otro, hunto nos por crea mas conscientisacion riba e topico di igualdad. Invertiendo den un t-shirt of tas cu ta resalta nos propio pionero femenino bo por motiva otro y na mes momento aporta na un bon causa.


text:
Un noticia cu a capta tur atencion den e mundo di beyesa internacional ta di e magnate Tailandes, cu a cumpra Miss Universe Organization pa 20 miyon dollar. Anne Jakkaphong Jakrajutatip ta un defensor di e derechonan di e personanan transgender y ta CEO di JKN Global Group PCL. Aunke kisas e ta mas conoci pa su rol den e versionnan tailandes di reality shows incluyendo ‘Project Runway’.
Segun un comunicado di JKN Global Group e empresa a adkiri e derechonan di e certamen di Miss Universo for di IMG Worldwide LLC, cu sede na New York, un compania de mercadeo di deporte, talento y evento, encarga di concurso desde 2015. Den e comunicado di prensa JKN Global Group a informa cu nan ta planea pa expande Miss Universe Organization den Aisa y lansa productonan nobo incluyendo cuido di cutis, cosmetico, productonan di estilo di bida, suplementonan dietetico y bebidanan.
Jakkaphong a bisa cu e compania ta increiblemente honra di realisa e adkisicion. Nan lo no busca solamente pa continua cu e legado di brinda un plataforma na e personanan apasiona di diverso origen, cultura y tradicion, sino tambe evoluciona e marca pa e proximo generacion. E compra ta converti Anne Jakkaphong Jakrajutatip den e prome muhe propietario di Miss Universe Organization, segun e comunicado di prensa di JKN. E concurso di beyesa di Miss Universe ta un di e certamennan mas mira di mundo y ta ser realisa desde 1952.
Manera hopi otro concursonan di beyesa importante, mester a tene na cuenta e demanda creciente di e publico pa mas diversidad, representacion y inclusion durante e ultimo decada. Nan a kita e prohibicion pa e concursantenan transgender na 2012, despues cu un concursante di Canada a menasa di tuma accion legal ora nan a bise cu e lo ser descualifica door di su sexo asigna ora el a nace. Ainda tin algun hende ta argumenta cu e base di un concurso di beyesea ta defectuoso mientras cu otro ta bisa cu tabatin un progreso significativo den ultimo añanan.


text:
Ku eksepshon di e dos Parkenan Nashonal, naturalesa di Boneiru ta bou di preshon. Puntonan di lánsa pa desaroyá Landgoed Bolivia ta pa fortalesé flora i fauna i engrandesé e variedat biológiko.
Naturalesa na promé lugá. Ta pesei a hasi kaba diferente studio di e situashon di flora i fauna. Diferente eksperto a grafiká ku presishon e áreanan di hopi balor. Konklushon: pa desenia hopi parti di naturalesa a bai perdí pero ku ainda no ta lat pa duna e area su karakter original bèk.
“Kasi 80% di e tereno ta un area trankil i ketu. Apesar ku gran parti di esaki lo keda asesibel pa diferente forma di rekreashon responsabel (kanamentu i siklismo)”
Konekshon bèrdè
Den e plan a tene kuenta ku esaki. Lo proyektá e tereno di tal manera ku lo tin bon konekshon ku Washington-Slagbaai i e mangroven di Lac. Kreando koredónan bèrdè (kamindanan di kunuku) entre e bibiendanan lo aselerá rekuperashon di tantu e vegetashon original (mondi tropikal, yatu i kadushi) i di e bestianan vulnerabel manera lora, prikichi i otro paranan te ku ratonnan di anochi i yuana. Ku e kamindanan aki nan habitat lo bira mas grandi.
Area trankil i ketu
Kasi 80% di e tereno ta un area trankil i ketu. Apesar ku gran parti di esaki lo keda asesibel pa diferente forma di rekreashon responsabel (kanamentu i siklismo) i fasilidatnan edukashonal, lo bai tuma medida di prekoushon pa evitá distrukshon di naturalesa – por ehempel – raton djanochi ku ta habitá e kuebanan. Kaminda ku ta nesesario lo restourá e partinan ku kabritu, buriku i otro bestia a daña. E roinan tambe lo wòrdu drechá di un forma ku awaseru lo no hiba lodo laman i daña koralnan.
Experto riba tereno di naturalesa
Di mes lo evaluá tur plan si nan ta kumpli ku regulashon di protekshon di naturalesa. E expertonan riba tereno di naturalesa lo keda involví den desaroyo di esaki. Lo konsultá tambe ku organisashonnan di medio ambiente i di naturalesa. Un organisashon profeshonal lo ta enkargá ku maneho di e tereno patrimonial pa loke ta trata naturalesa.


text:
WILLEMSTAD – E temporada di orkan apénas a kuminsá òf Kòrsou ta preparando kaba pa e promé tempestat tropikal ku lo pasa riba e isla. Tin hopi moveshon riba kaya, ta bini un toke de keda i tin krítika riba gobièrnu ku lo a kuminsá muchu lat ku informashon.
Pasobra ta difísil ainda pa kalkulá e forsa di e tempestat, promé minister ta yama e habitantenan pa prepará pa e senario di mas malu i spera pa esun di mihó.
Verslag: Kim Hendriksen
Yegada di e tempestat ta trese memoria
Hopi hende ta kòrda 2010, ora e rabu di e orkan Tomas a pasa riba Kòrsou. Den un anochi a kai mas áwaseru ku normalmente ta kai den henter un aña. Un gran parti di e isla pa e motibu aki a sufri molèster di awa, den algun bario tabatin inundashon. Dos hende a pèrdè nan bida.
No solamente ta masha trempan den e temporada di orkan, pero tambe e kurso di e tempestat ta eksepshonal pa e islanan ABC. Normalmente e ta pasa Aruba, Kòrsou i Boneiru na banda nort.
Bonnie probablemente den atardi lo pasa nèt sùit di e isla. Ta teme pa hopi áwaseru, inundashon lokal i daño na kosta sùit, kaminda tin playa bunita.
Toke de keda
E espektativa ta antó ku djárason lo tin hopi moveshon riba kaya, ku kareda di hende na supermerkado i pòmp di gasolin. Na Kòrsou un toke de keda ta drenta na vigor; for di 4 or di atardi tin toke de keda. Eksepshon ta pa hende ku tin un trabou vital.
Atrobe ta ferwagt hopi hende riba kaya
Mayoria hende riba kaya ta indiká ku nan a prepará di un òf otro manera sí. I tin mas hende ku normal den supermerkado. Produkto di bleki ta skars.
“Mi a kumpra poko kos èkstra na bleki i mi a warda tur kos ku tabata lòs den mi kurá, un señora ta konta miéntras e ta kana bai su outo ku un garoshi di supermerkado yen yen.
No opstante ku e tempestat ta e kombersashon di dia, hopi hende ta keda sképtiko. “Ya pa añanan ta atvertí nos riba tempestat ku lo pasa riba e isla ma te aworakí esaki a resultá di ta djis un tiki kos”, un hende den supermerkado ta reakshoná.
Kompanianan na Kòrsou a sera trempan
Hopi kompania ta sigui e konseho di gobièrnu. Tur kaminda na e isla rònt di e empresanan ta limpia e tereno. Kos ku ta lòs por kousa peliger den e tempestat. Komersiante ta laga sa via social media ku djárason trempan den atardi nan ta será kaba.
Krítika riba gabinete Pisas
Tin krítika tambe riba gabinete. E aviso pa e tempestat tropikal mester a bini mas trempan asina por ehèmpel e lider di bario di Seru Fortuna ta haña. No te djaluna numa, dos dia delantá. Nèt e hendenan ku ta biba den pobresa mester di mas tempu pa prepará. Ta kosta tempu tambe pa organisá yudansa pa e hendenan aki.
“Unda tin shèlter?”
Hopi habitante no sa unda e shèlternan (luga pa skonde i buska protekshon) di gobièrnu ta. Promé minister Pisas djamars a bisa den su konferensia di prensa, un dia promé ku e tempestat, ku lo bini mas informashon. Entretantu gobièrnu mardugá a divulgá e sitionan riba Facebook.
Dia di Bandera
Riba 2 di yüli normalmente Kòrsou ta selebrá Dia di Himno i Bandera; un dia ku hopi selebrashon grandi na Willemstad. Pa motibu di yegada di e tempestat no a konstruí e tribuna grandi. Promé minister Gilmar Pisas ta duda ku e festividatnan lo por sigui. Despues di e tempestat lo evaluá.


text:
ORANJESTAD,Aruba
Den e presupuesto di 2018 gobierno di Aruba a traha un fondo cu ta destina pa momentonan di crisis. Sinembargo e tempo ey a lanta e fondo pa e crisis di Venezuela y desde e tempo ey e placa a wordo reserva y a haci un palabracion cu no por uza nada di e fondo si no ta trata di un crisis pa e situacion di Venezuela. Prome Minister Evelyn Wever Croes ta haci un peticion na Parlameto pa un parti di e fondonan cu ta destina pa e fondo di crisis Venezuela , por wordo destina pa e fondo di crisis di coronavirus cu ta un crisis cu Aruba ta pasando den dje awo y cu e ta afecta Aruba grandemente.


text:
Ta importante pa informa y conscientisa e trahadornan riba loke ta nan derecho laboral.
ORANJESTAD-Den cuadro di tratamento di presupuesto 2023, Minister di Labor Glenbert Croes a elabora riba e importancia pa reorganisa y optimalisa e departamento di Directie Arbeid Onderzoek (DAO) pa salvaguardia e derecho di trahadornan. Gobierno di Aruba ta invertiendo den automatisacion di e departamento pa asina prepara nan pa implementa e partinan di e Landspakket. Tambe lo enfoca riba desaroyo y capacitacion di e personal, optimalisacion di eficiencia pa asina por duna un bon servicio na e pueblo di Aruba, inverti den nan comunicacion interno y externo, den asuntonan logistico, operacional y keda cla cu leynan pendiente.
Minister Croes a splica cu reorganisacion di e departamento ta fundamental pa asina e ta un departamento cu ta sali na derecho di e trahador cu husticia. Ta di suma importancia pa DAO informa y conscientisa e comunidad riba kico ta nan derechonan laboral pa asina evita cualkier mal comprondemento entre e trahador y e dunado di trabou. Mayoria di biaha pa falta di conocimento di nan derecho laboral, hopi trahador ta wordo perhudica y esaki no ta aceptabel.
Durante gobernacion anterior di AVP, ta conoci cu nan tabata yama DAO y duna ordo pa no haci controle. Alcontrario di e gobierno actual, cu si ta yama pa sigura cu controlnan ta tumando lugar. Como garantia di esaki, Minister Croes ta ricibi tur luna un rapport di tur e inspeccion- y controlnan haci pa asina evita cu e dunado di trabou ta faya cu nan trahadornan den loke ta nan derechonan y salario.
Gobierno di Aruba tambe lo bay fortifica e departamento di “beleidsafwikkeling”, “bedrijfsvoering”, “arbeidsmarkt data”, “bemiddeling toezicht handhaving”, y diferente otro departamentonan interno di DAO. Loke ta importante pa gobierno ta, pa respeta cu e principio fundamental na unda tin gremionan comercial, laboral y gobierno di Aruba na mesa pa discuti asunto y derechonan laboral di e trahadornan.


text:
E Sindikato di Trahadónan di Skolnan di Kòrsou (STKS) a bai Punda awe mainta.(VIDEO/FOTO)
E Sindikato di Trahadónan di Skolnan di Kòrsou a bai Punda awe mainta. [if !supportLineBreakNewLine] Renny Comenencia un trahadó no dosente den enseñansa ta duna su komentario riba e situashon di konflikto ku a reina ku Minister di Enseñansa. A firma un CAO ku sindikato STSK (Sindikato Trahadónan di Skolnan di Korsou) i no ta kumplí.
Parlamentario Haime Cordoba a manda yama e sindikato pa tende nan preokupashon.


text: Diasabra atardi a drenta informe di un accidente banda di e rotonde dilanti Marriott cu Ritz Carlton, mesora a dirigi tanto polis como ambulans na e sitio. Na yegada di e patruya a bin compornde cu aki no ta trata di un accidente pero un incidente unda un turista di edad a cay cu scooter. E turista tabata sinta abao pero tabata mustra bon y no tabata desea di haya atencion medico. E incidente ta cu e turista a slip riba e awa cu ora botonan sali for di lama nan ta kita e plug pa asina e awa sali for di e boto mientras nan ta bayendo bek na nan cas of lugar unda nan ta warda boto. E turista a pasa den un di e plasnan ey y a slip dal abao.


text:
Aunke cu Nymphomania por ta causa di diferente condicionannan medico of uso di droga, den mayoria di e casonan, e causa ta desconoci. Sinembargo, condicionnan medico manera Bipolar a ser relaciona cu e actitud sexual diripiente di un persona.
Pues. . . ¿Con pabo haya sa si bo ta un Nymphomania of simplemente bo tin un conducta sexual hopi halto?
Esakinan ta algun señal :
1. Bo ta pensa constantemente ariba sex: Si bo no a tene relacion pa algun tempo, esaki por ta normal y comprendibel. Di e mes manera, bo lo por wordo excusa si bo partner ta un “animal” ariba cama. Un Nymphomaniac ta pensa henter dia ariba sex, den tur cos e persona ey lo busca un contexto sexual; un pida palo e persona aki lo considera un “e organo sexual masculino”.
2. Conducta sexual halto: Bo no por stop di tin sex cu bo pareha y si bo no por haya e cantidad cu bo ta desea den dje, bo lo por haya bo den un situacion basta fastioso, momento cu bo lo bay busca esey den un otro persona.
3. Mayoria di bo combersacionnan di un of otro manera mester tin un of otro forma e factor sexual. Hopi biaha bo ta gusta cuminsa tipo di combersacionnan asina cu e obhetivo di yega na “algo”.
Abo so por wak dobel sinti den cualkier frase y bo ta gusta esey, bo ta fascina papia di sex so. E ta exitabo.
4. Adiccion na porno: Aunke bo no ta kere, pero hopi muhe ta wak porno y cierto cantidad ta wordo considera saludabel; sin embargo, si bo no por stop di wak porno of pio ainda, ora bo adopta tendecianan Voyeuristic ( un persona cu ta disfruta di wak actividadnan intimo of erotico di otro personanan), esaki por indica cu bo tin e sintomanan di un Nymphomaniac.
5. Masturbacion: Masturbacion ta algo normal y saludabel, specialmente durante nos adolesencia, pero si bo ta nota cu bo ta masturba seguidamente, cu bo a yega na e punto cu e ta strobabo den bo rutina diario…ta un señal grandi cu bo por ta un Nymphomaniac, y lo ta bon pabo papia cu bo huisarts.


text:
Publiká riba 05 Aprel 2022
WILLEMSTAD – Pa por yega na un maneho mas dirigí i alabes yega na solushon di e problemanan na un manera struktural, Minister di Hustisia mr. Shalten Hato ta inventarisá tur e puntonan di atenshon den e kadena hudisial.
Promé ku asumí e enkargo komo Minister di Hustisia, Minister Hato ya tabata na altura di algun di e puntonan di preokupashon den e kadena hudisial. Esei mes tabata e motibu pa kual Minister Hato dia 29 di mart último a reuní ku e tim di maneho di Kuerpo Polisial. Durante di e enkuentro Minister Hato a sera konosí ku e tim di maneho di un manera ofisial pa seguidamente el a haña un presentashon di entre otro struktura di e organisashon. Tambe a papia di e falta di personal, e retonan finansiero den e organisashon, e kantidat remarkabel di oranan di “overtime” i tambe e falta di material.
Despues di a tuma nota di e diferente preokupashonnan ku ta biba serka e tim di maneho di KPC, minister Hato a proponé pa djabièrnè dia 1 di aprel bolbe reuní i tambe minister a pidi e tim di maneho pa organisá un seshon durante kual minister por a papia ku empleadonan di e diferente departamentunan. Durante e enkuentro e minister a risibí e sifranan di kasonan di atrako, kasonan di ladronisia, kasonan di asesinato, morto den tráfiko i tambe minister Hato a haña un splikashon riba e impakto ku COVID-19 tabatin riba sifranan di kriminalidat.
Durante di su bishita, minister Hato a papia ku algun empleado di diferente departamentu. Mirando e nesesidat ku tin pa por amplia mas riba e puntonan di atenshon, minister Hato a proponé pa fin di luna di aprel, kontinuá ku e buelta di konsulta di manera ku e por haña un bista mas amplio i kompleto riba totalidat dje puntonan ku meresé atenshon den e kadena hudisial. E empleadonan a ekspresá nan gratitut na minister Hato p’e echo ku el a organisá e seshon pa a tende nan i nan a indiká ku nan ta hopi agradesido pa i sorpresá ku e atenshon ku el a duna.
Finalmente minister Hato a haña un rekorido den diferente departamentu, entre nan e departamentu di “Gezamenlijke meldkamer” kaminda tur yamada pa asistensia ta drenta. Aktualmente tur yamada pa asistensia di polis i tambe ambulans ta drenta na e mesun kaminda i ta e intenshon pa den futuro tur yamada pa asistensia di brantwer tambe drenta via e mesun sentra.
Minister di Hustisia Hato proksimamente lo bishitá e demas entidatnan ku ta kai den e kadena hudisial, pasó ta konhuntamente mester bai traha pa solushoná tur e puntonan di atenshon den e kadena hudisial, pa por garantisá un Kòrsou kaminda grandi i chikí por biba mas sigur.


text:
Recientemente e CdC di Aruba, di Corsou y di Sint Maarten a reuni hunto na Corsou y e reunion tabata uno hopi fructifero. E Camaranan ta desea di traha hunto pa logra crecemento di e economia di nan Pais. E organisacion nan a delibera riba diferente temanan, manera reforma fiscal, landspakket, debe cu Hulanda, digitalisacion, UBO register y e habrimento di e frontera cu Venezuela.
CdC di Aruba y Corsou ta desea pa e frontera cu Venezuela habri y a reuni caba cu CdC di Venezuela y Fedecamaras encuanto e topico aki. Habrimento di e frontera cu Venezuela ta den beneficio di tur dos isla ya cu esey lo trece cune cu por importa productonan na prijs mas economico, mirando cu e gastonan di transporte (fleta) lo ta hopi menos. E organisacionnan lo sigui pone enfasis pa habri e frontera cu Venezuela, segun a indica den un comunicado di prensa.
Tambe tabatin hopi interes di Corsou y Sint Maarten pa e sistema di digitalisacion cu Aruba ta uza pa su registronan. Aruba ta e unico cu ta uza un plataforma digital. Aruba lo intercambia informacion cu nan di e proceso y beneficionan di digitalisacion.
Si ta di remarca cu actualmente Aruba ta e unico isla cu tin e obligacion pa ley pa establece un registro di UBO (Ultimate Beneficiary Owner). E obligacion aki lo trece hopi trabao pa CdC Aruba, pero tambe mas obligacion y trabao pa cada compania cu mester registra y actualisa nan datonan den e UBO register.
Referente na e reforma fiscal, cada isla tin diferente leynan fiscal. No tin mucho informacion di e cambionan cu lo wordo treci y tampoco a ricibi un concepto di ley di e reforma fiscal.
E Camaranan ta hopi contento di por a reuni hunto pa trata diferente topiconan di atencion comun y a palabra cu lo sinta hunto atrobe pa delinea nan consehonan, informacion y accion cu ta concerni e diferente topiconan.


text:
E prome caso cu a wordo investiga den e totalidad di e cadena PDVSA/Citgo y Venezuela tabata pa Un Biyon Dollar na 2015. Merca a dagvaard dos comerciante den caso di droga pa corupcion cu PDVSA den cual e suma di Un Biyon a wordo menciona.
Pa basta dia DIARIO tabata en espera di culminacion di investigacionnan na Merca riba actonan criminal di PDVSA, pa cual rond mundo tin investigacion contra exponentenan di regimen Maduro.
Ta trata aki di actonan di corupcion y labamento di placa di Venezuela. Informacionnan cu Asamblea Nacional di Venezuela mes a emiti na 2014, tabata mustra riba e labamento di placa cu tabata tuma luga pa medio di Citgo.
Ta cu e gerencia di Citgo den tempo di e casonan cu awor Husticia Mericano investiga, Aruba a firma un acuerdo pa e proyecto rehabilitacion refineria na Aruba, cu a fracasa y a destrui economia di Aruba.
Siman pasa DIARIO a informa cu atrobe un comerciante a admiti na Husticia Mericano cu tabata tin corupcion den negoshi cu PDVSA. E tabata uno di e 20 personanan cu Husticia di Merca a dagvaard den casonan di corupcion y a admiti su culpabilidad.
Ayera a drenta e informacion mas importante pa Aruba, cu Merca a dagvaard e compania Citgo mes.
Tabata Bloomberg cu a lansa e primicia ayera cu autoridad Mericano a bay directamente pa Citgo dia 14 di Mei ultimo ora e negociante menciona ariba tabata prepara pa presenta dilanti di Husticia Mericano.
Prome cu e caso aki, ya 16 persona a admiti caso di corupcion den investigacionnan relaciona cu PDVSA, cu a wordo admiti pa Nicolas Maduro tambe.
E gerencia nobo di Citgo, instala dor di Presidente Interino Juan Guaidó, a admiti cu e mester aparece dilanti autoridad Mericano y cu e lo duna su colaboracion na e investigacionnan. Na mes momento Citgo a confirma na Merca, loke el a bisa Ministro Presidente di Aruba, cu e gerencia nobo di Citgo a start un investigacion pa practicanan ilegal den Citgo.
Di e forma aki informacionnan di Ministro Presidente Evelyn Wever-Croes ta wordo confirma cu Citgo a bisa su persona cu tabata tin placa cu lo a wordo paga pa e proyecto Aruba pero cu e placa aki no a yega su destinacion.
Nicolas Maduro, cu ta admiti corupcion den Citgo, a manda e gerencia cu a firma cu gobierno Mike Eman prizon, caminda e persona di contacto mas importante cu tabata e presidente di Citgo e tempo, a muri.
Mientrastanto Mike Eman mes no ta den Parlamento di Aruba pa splica pueblo di Aruba kico a pasa den e proyecto cu el a firma na nomber di Aruba sin aprobacion adelanta di Parlamento y cu blackmail politico contra tur oponente politico cu su partido a acusa (hasta te e momento cu Citgo a fracasa) di no kier sostene e proyecto.


text: Mi a tuma nota di diferente pronostiko ku tin riba resultado di elekshon di djabierne. Pero ta riba e site aki so bo ta bai haña e pronostiko kompletu. Esei kiermen kumi ta bai dunabu kuantu asiento kada partido ta kue riba nan mes forsa, tambe lo mi pronostika kon e repartishon di restzetel ta bai. Lo mi pronostika ken ta e ganado di eleskhon, ken ta e di dos i di tres partido mas grandi. Porta asta mi menshona e kantidat di voto ku kada partido lo haña, kiermen ta bai tin hopi informashon. Tur e informashon aki lo keda publika 7’or di anochi (ora di Korsou), djaweps 21 di yanuari.


text:
Kralendijk- Durante luna di sèptèmber Boneiru ta selebrá luna di Turismo. Nos komunidat ta representá e esensiá di Boneiru su turismo, i pa e motibu aki nos turistanan lo keda yamá bon biní dor di zonido di músika i ritmo tradishonal. Un kantidat di evento lo wòrdu organisá den luna di sèptèmber ku un enfoke riba komparti nos sekretonan lokal di nos hendenan i kultura.
Riba 4 di sèptèmber Tourism Corporation Bonaire (TCB) a organisá su promé eksperensia na Flamingo International Airport kaminda pasaheronan ku a yega a haña un bon biní ku músika di Ka’i òrgel. Adishonalmente bishitantenan tabatin oportunidat pa eksperensiá i saka potrèt ku nos bonerianonan bistí na trahe folklóriko. Tur bishitante a risibí un regalo komo parti di apresio di nan bishita nos isla.
Meta
TCB su meta ta pa kontinuá komparti nos sekretonan lokal i inspirá nos bishitantenan pa siña konosé nos kultura, herensia i manera di biba. TCB ta kontentu di por yama nos bishitantenan bon biní durante luna di sèptèmber, selebrando nan yegada i ku nan por eksperensiá Boneiru su outentisidat. Tur pasahero yegando riba djasabra entre 1 ‘or di merdia pa 5 ‘or di atardi lo risibí un kaluroso bon biní.


text:
medaya oro
-
Barranquilla2018
Thashaina su prome palabranan despues di a haja su medaya
Thashaina su prome palabranan despues di a ricibi su medaya di Oro na e Weganan Centroamericano y Del Caribe.Read More »
-
Barranquilla2018
Momento inolvidabel pa Thashaina
Mas di e momento inolvidabel ora cu Thashaina Eliza Leandra Seraus ta ricibi su medaya di Oro na Cali. Pabien…Read More »
-
Barranquilla2018
Aruba Dushi Tera a zona na Cali
Awe na e ciudad di Cali, caminda e competencia di Bowling den e Weganan Centroamericano y del Caribe ta tumando…Read More »
-
Barranquilla2018
Thashaina Seraus ta splica e sensacion di logra Oro
Despues di un gran actuacion riba e prome dia di competencia na Cali den e deporte di bowling pa e…Read More »
-
Barranquilla2018
Thashaina ta logra Oro
Thashaina Seraus ta logra medaya di oro pa Aruba den Weganan Centroamericano y del Caribe Barranquilla 2018. Despues cu mainta…Read More »
-
Barranquilla2018
Entrevista amplio cu Mack
Awe nos tin un entrevista mucho mas amplio cu nos atleta cu a gana su medaya di oro den e…Read More »
-
Barranquilla2018
Momento Historico
Mas di e momento special ora cu Mack van den Eerenbeemt ta ricibi su medaya di Oro pa Aruba.Read More »


text:
ALEMANIA – E windsurfer internacional di Aruba Sarah Quita Offringa a gana su di 20 titulo mundial general di Windsurfing, y e di dos di ola esta e Wave World Champion 2022. For di Alemania, e la manda un mensahe awe dialuna pa Aruba, informando di su logro. Mientrastanto riba su pagina di Facebook e la post e video ora cu himno di Aruba ta tocando y e para riba e podium como e numero uno cu su trofeo. Un otro logro pa e grandi di Aruba. Na 2021, NoticiaCla a saca Sarah Quita como e persona di aña indiscutiblemente. Pabien Sarah Quita!
SAN DIEGO – E pelotero professional di Aruba Xander Bogaerts a bay di acuerdo pa firma un contracto cu e ekipo di San Diego Padres. E contracto ta balora na 280 miyon dollar pa 11 aña. Asina e portal deportivo ESPN ta raporta. Padres a purba haya Aaron Judge y Trea Turner pero awor a redirigi nan placa pa un mega deal pa Bogaerts. Segun e relato, e ta mas cu cualkier persona lo a proyecta cu e infielder lo a gana. Pero ta parce cu e presidente di operacion A. Preller lo no a permiti pa nan ‘outbid’ e e biaha aki. E plan ta pa Bogaerts cuminsa cu Padres na 2023, y unda cu ta manda Fernando Tatis Jr pa outfield. Bogaerts tabata na Phoenix pa e wega di NBA entre Suns y Celtics, y ta na San Diego diabierna pa e test fisico pa finalisa e deal mes.
BOSTON – E ekipo di baseball professional mericano Boston Red Sox a firma e yiu di Corsou Kenley Jansen pa un contracto di 2 aña balora na 32 miyon dollar diaranson. E club mes no a confirma e noticia, pero MLB ta papia di esaki riba nan portal. Jansen tabata cu Atlanta Braves den e temporada pasa, y a bandona Dodgers despues di 12 aña.
LUSAIL - Cristiano Ronaldo lo no ta activo den e seleccion di Portugal diamars contra Suiza den mundial di Qatar 2022. E dirigente Fernando Santos ta castiga Ronaldo asina pa su comportacion despues di e ultimo wega contra Sur Korea ora cu Ronaldo tabata irita pasobra a sak’e di wega despues di 65 minuut. E reemplazante ta Conçalo Ramos (21).
DOHA – Den un sorpresa grandi atrobe durante e weganan di mundial di futbol na Qatar, Morocco a elimina Spaña y pasa pa cuarto di final diamars ganando tirando penalty. Despues di e wega reglamentario di 90 minuut y extra tempo pa total di 120 minuut, e score ainda tabata 0-0. Como tal mester a bay pa tiramento di penalty. Spaña a faya tur penalty y Morocco si a logra hinca 3. Asina Morocco ta clasifica pa prome biaha den historia di mundial pa e cuarto di final.
DOHA – E siman aki a habri cu hopi cobertura ‘indirecto’ y directo pa e isla di Aruba, danki na e atencion cu e hungador di futbol pa seleccion di Hulanda na mundial di Qatar 2022, Denzel Dumfries ta hayando riba su mes. Specialmente despues di su prestacion diasabra durante e wega entre Hulanda y Merca durante e mundial, unda cu Dumfries a asisti dos biaha pa anotacion y finalmente e mes anota e di tres goal di e partido di Hulanda contra Merca. Noticiacla a conta por lo menos 10 pa 15 recorte periodistico internacional unda cu Dumfries ta haya atencion particular y mencion, y cu ne e hecho di su lasonan cu Aruba, sea ta pa su participacion breve den e seleccion di Aruba hopi aña pasa y pa e hecho cu un di su mayornan cu ta di Aruba. Pero hasta prome cu e weekend aki, durante tur e weganan cu Hulanda a hunga, por a scucha comentaristanan internacional haci mencion di Dumfries y relate mesora cu ‘pais Aruba’.
ORANJESTAD - Den e weekend di 2-3 y 4 di december tras di lomba a tuma lugar e prome coaching clinic di USA Baseball na Aruba. Un weekend dedica na mehora e deporte di baseball na nos isla. Ariba diabierna atardi a tuma lugar e meet and greet na Local Store permitiendo e coachnan local sera conoci mas di serca y combersa cu e coachnan di USA Baseball. Den un ambiente ameno a presenta e cuater coachnan y asina kick-off e evento.


text:
Kralendijk – Tin 16 kaso aktivo di Covid-19 na Boneiru awe 03 di ougùstùs 2021. Di e 272 resultadonan di tèst ku a drenta tres resultá di ta positivo. Di e tres personanan ku a tèst positivo, dos ta hende lokal. Tres persona a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Recientemente Minister di Cultura tabata presente na final di e Proyecto “Buscando Boy” caminda a devela un mural y a presenta un obra teatral dedica na nos Heroe Boy Ecury. E proyecto “Buscando Boy” ta un homenahe transnacional pa e hoben heroe di Aruba cu a duna su bida dia 6 di november 1944 pa libertad di Aruba y Hulanda. Cu e proyecto aki studiantenan di scol secundario a bay den archivonan di nos historia y asina busca informacion pa nan por a haya sa mas di Boy Ecury, ken e tabata como persona, kico el’a representa pa nos y e rol cu el’a hunga den segunda guerra mundial.
Cu e cooperacion di Stichting Cultuurparticipatie hunto cu Colegio San Antonio, Filomena College Mavo, Muchila Creativo, MBO Media Collge Amsterdam, Monumentenfonds Aruba, e artista Esmeralda Kelly a crea un mural riba e muraya na Filomena College. E artista Kelly a wordo inspira pa e ideanan di studiantenan durante nan workshopnan bou di direccion di Esmeralda Kelly y Rudbeth Wolff. E mural a wordo devela den presencia di Gobernador di Aruba, Minister di Cultura, Minister di Enseñansa, y algun miembro di famia Ecury.
Durante e proyecto aki e alumnonan a investiga e archivo digital di famia Ecury. E archivo aki a keda digitalisa pa Archivo Nacional Aruba y Nederlands instituut voor oorlogsdocumentatie.
E investigacion aki a forma e base pa nan expresion creativo den workshopnan di teatro, poesia y arte visual.
Despues di e develo di e mural, e studiantenan di Colegio San Antonio a presenta un tableau vivant bao guia di dirigentenan di teatro Lupita Bernabela y Jhon Freddy Montoya, cu acompañamento musical di alumno y maestronan di Muchila Creativo.
Pa e final di e proyecto Studiantenan di MBO Mediacollege Amsterdam cu a bin Aruba lo traha un documentario cortico di e proyecto. Ademas a haci presentacion na e alumnonan pa asina comparti un tiki di e resultado di nan investigacion tocante Boy Ecury.
Minister di Cultura ta haci un invitacion na e publico pa bay admira e obranan di e alumnonan di Filomena College na Biblioteca San Nicolas. Por ultimo e mandatario ta gradici Fonds voor Cultuurparticipatie, Gemeente Amsterdam, Departamento di Cultura Aruba, Museo Arkeologico Nacional Aruba, Archivo Nacional, Aruba Art Fair y Famia Ecury pa nan cooperacion pa haci e proyecto BUSCANDO BOY posibel.
Un aña extraordinario di cooperacion transnacional pa comparti y honra nos heroe nacional di Segunda Guerra Mundial, BOY ECURY, y asina reflexiona hunto tocante nos propio curashi , e heroenan di awendia y nan lucha contra exclusion, crueldad y racismo.


text:
ORANJESTAD,Aruba
Diamars merdia un detenido di KIA ta yama un noticiero di un emisora unda e la trece dilanti na e locutor cu e no ta hayando tratamento medico manera mester ta na KIA pasobra dokter Rivera no kier a atende cu ne. E detenido a sigui bisa cu e la tuma contacto cu su abogado riba e situacion aki pasobra e tin dolor den garganta y no por come y guli drechi pa un siman y tampoco e no por hala rosea bon. Na momento cu e incidente aki a bira conoci pa Director di KIA, Sr. Gino Winklaar, mesora el a tuma contacto cu e staf medico di KIA y abogado di e detenido Sr. Vito Carlo pa haya aclaracion. Despues ta sali na cla cu no ta e preso a yama abogado pero ta pareha di e detenido a tuma contacto cu e abogado riba e situacion. E detenido D. C. ta un recidivista cu a bin mas cu un biaha KIA y esey ta haci cu e no ta un desconoci. Pa loke ta su salud, e ta un persona cu no kier sigui instruccion di dokter y te cu e la yega di falta respet pa un di nan di cual e dokter no kier atende cu’ne mas y e dokter a referi e detenido pa un otro dokter pa wak’e. Medicina cu e ta haya na KIA ta loke e la haya tempo e tabata na hospital cu ta prome cu e crisis di virus a cuminsa. Problema di e detenido aki ta, e no ta uza su remedinan conforme instruccion di dokter y esey ta haci cu e no ta recupera di su problemanan di salud cu e tin. Pa director di KIA Sr. Winklaar, e detenido aki ta sabotia e trato medico cu e ta haya cu e speransa cu e por purba haya reduccion di su castigo. Debi na e situacion actual, for di 17 di maart e detenidonan no ta hayando bishita, pero mescos cu tur preso e ta haya extra tempo pa yama famia y tambe for di KIA mes a duna nan extra beltegoed pa yama. Ta di lamenta cu e persona aki ta haci uzo di e tempo aki pa no yama famia of su amistadnan, pero ta bay yama un supuesto locutor di radio. Di parti Director di KIA, no ta permiti pa haci entrevista cu un detenido, pero den e libertad cu a duna nan pa yama e la logra haci esaki y cu tur su consecuencianan. Lo bay wak ki paso disciplinario lo wordo tuma cu e detenido en cuestion. Debidamente staf di KIA a atende cu e detenido di e caso aki y tambe su abogado Sr. Vito Carlo ta contento con a atende cu’ne. Ademas ta di lamenta cu desesperacion pa saca noticia ta haci e locutor bay asina leu di desinforma pueblo cu mentiranan di un detenido. No ta permiti pa detenido ni trahado duna entrevista na tercera
persona sin permiso di Director di KIA. Si tin preocupacion di otronan riba e asunto aki y tambe di e locutor, nan pa tuma contacto cu abogado Sr. Vito Carlo y por haya tur informacion cu e preso kier sigui duna. Director di KIA a sigui bisa cu e ta duna 100% siguransa cu e persona aki ta haya atencion medico debido pero ta su persona ta sabotia esaki. Tambe e detenido aki ta hayando un dieet cu e mester sigui pa evita cu e mester sigui haya problemanan di salud pero e no ta sigui e dieet aki y ta come cosnan cu ta empeora su situacion di salud. E detenido ta huma contra tur recomendacion di Staf medico di KIA y ta conoci cu constantemente e pashent ta descontinua y no ta sigui e tratamento manera a ser indica door di specialistanan incluyendo tratamento di dr. Rivera y e ora e consecuencia ta cu su condicion ta empeora en bes di mehora. Otro punto ta, cu e detenido no ta tene su mes na e indicacionnan nutricional pasobra e ta sali di e cuminda recomenda door di Departamento Medico y Specialistanan. Cu referencia na Pediasure, esaki ta un completo nutricional Pediatrico esta pa muchanan. Si acaso ta Ensure ta lo cual abogado Vito Carlo ta referi, e ta bon conoci cu tur e detenidonan tin acceso na cantina y nan por cumpra esaki libremente. E detenido a informa cu e tin suficiente stock di dje, pasobra e conoce e indicacionnan medico cu e suplemento aki ora cu Departamento Medico ta duna na e detenidonan como parti di un malesa severo manera HIV, Cancer, Desnutricion y otro condicionnan cu e pashent no ta bin na remarca actualmente pe pasobra sea cronico of temporal, e complementonan aki, nan ta reserva pa situacionnan medico special. E pashent tampoco a menciona cu dokternan a hala su atencion mencionando cu e humamento ta afecta, no solamente su pulmon, pero e garganta y e stoma tambe. Fuera di esaki e no ta stop e habito di humamento. Cada tres luna e detenidonan por cambia nan dieet pero e detenido no ta respeta pasobra e ta solicita constantemente e cambiamento di cuminda cual a haci flexibel pe y a ser concedi na dje hopi biaha. E detenido ta extra limita den e solicitud nan aki cu ta birando un caos su habito di nutricion. E detenido ta insisti di come cumindanan iritante, condimenta y vet. Ultimo cambio el a solicita dos biaha sopi pa siman riba dialuna y diabierna y aunke cu a informa e detenido cu sopi so no ta yena e requerimiento completo di un cuminda, e detenido a insisti den e cambio. Toch el a busca e manera di pidi extra cuminda manera a sosode recientemente riba peticion via e bewarder nan di e Departamento
Medico. Kiermen cu no ta solamente e ta comiendo tur dia, pero hasta dobel cuminda e ta hayando e dianan aki. Si tin un solicitud pa evaluacion di Departamento Medico ningun detenido ta haya nengamento di atencion y e solicitud di e atencion aki ta tuma luga cu yenamento di un spreekbrief. Tur detenido tin derecho di acuerdo cu e regla pa cambia cuminda cada tres luna, regla cu e detenido no ta respeta pasobra a pesar di e flexibilidad den su caso specifico e detenido no ta respeta un sistema di nutricion. Den casonan urgente, e Departamento Medico ta atende sin e documento reglamentario y esey ta tuma luga mediante e comunicacion verbal y telefonico disponibel 24/7 den KIA su departamento y despues di 5 pm via telefoon di Piket cual tampoco tabata e caso di e detenido. E detenido aki ta conta ademas cu un screening extenso tanto di laboratorio normal y special cu ta bay afo di Aruba y cu un extenso historia di consultanan como: KNO, Gastro-enteroloog, cardioloog, Internista, Opthometrista, Dermatoloog, Orthopedista y admission na Hospital. Studionan di Rontgen, Ultrasonido y Electrocardiogram. E detenido ademas ta colabora diariamente cu Onderhoud di departamento di mantencion y tambe ta practica deporte cual su condicion fisico y di salud no ta strob’e. E ta traha cu Onderhoud di subi trapi y dak cual kiermen cu pa e actividadnan aki no ta haya strobamento di su rudianan of su rosea y e tin support di remedinan y knieband. E detenido ta cumpli su actividad laboral y practica su sport durante full e luna di maart sin cu algun condicion medico por a strob’e of limite. Pa loke ta e medidanan cu a tuma na KIA, no kier saca ningun hende for di den KIA y cu e abogado Vito Carlo di e detenido cu director di KIA a papia cu’ne, ta hopi contento cu e tabata por a papia cu su cliente for di Video Conference Call y esaki ta futuro cu kier bay y ya caba a busca varios tablet pc pa por brinda e servicio nobo aki pa e detenidonan. Cu e servicio nobo aki, ta evita cu e detenido ta bandona KIA y na KIA mes nan ta haci yama via Video Call pa nan abogado, pa cu Corte, pa cu Fiscal, pa cu Polis y den futuro tin pensa di haci e bishitanan via Video Calls. Tecnicamente tin algun reto pero lo bay purba haci’e. Cu e logronan aki por bay duna miho servicio interno na e detenidonan y asina tambe tin menos hende cu mester sali for di KIA. Tur esaki por yuda na Manpower y menos gastamento di gasolin cu por yuda spaar pa gobierno cu den e tempo di crisis aki ta buscando manera pa scapa mas hopi fondo cu ta posibel. Director di KIA un biaha mas a gradici tur trahado di Instituto
Correccional di Aruba cu te awor aki a haci nan maximo esfuerso y ta mustra nan maximo flexibilidad cu tur e medidanan tuma door di gerencia. Tur medida tuma ta pa nan mesun bienestar y entre otro a cuminsa cu control di temperatura na porta, a instala varios sanitizer y extra habon na puntonan di aglomeracion pa asina evita cu e virus por drenta KIA. Ta siguiendo tur recomendacion di CDC Centers for Control and Prevention y di World Health Organization:WHO. Tur medida cu a tuma ta hopi mas cu a tuma for di e instancianan aki y Aruba mester ta orguyoso cu a tuma medida tempran y na tempo. Tambe a duna charla di prevencion prome cu e virus a yega Aruba pa asina e instituto ta den bon direccion cu por controla e situacion aki y asina evita cu e virus por drenta e instituto. Un biaha mas director di KIA Sr. Gino Winklaar ta sigura cu no tin virus den e instituto y ta haciendo tur esfuerso pa mantene asina. E no ta algo facil pasobra no por stop transporte di hende di pafo bin paden cu ta trahadonan, contratistanan cu ta drenta pa haci algun reparacion y semper e riesgo t’ey. Un otro reto ta e pañanan cu ta drenta sali y cu mester wordo laba y actualmente ta buscando un solucion pe. Ta haciendo maximo esfuerso pa preveni cu e virus drenta KIA.


text:
Kampaña nobo ta duna bista honesto tokante trahamentu na Boneiru. “No hasié mas bunita ku e ta.”
Kampaña nobo ta duna bista honesto tokante trahamentu na Boneiru. “No hasié mas bunita ku e ta.”
Kralendijk, 16 di novèmber 2022 – Kisas bo a mir’é kaba riba medionan sosial: e guia pa un bida karibense. Ku e meta pa atraé profeshonal djafó ku ke aportá na kresementu di Boneiru. Den e guia ta splika honestamente ken ta buska. Tambe ta duna un bista honesto di e ambiente di bida boneriano.

Boneiru ta krese rápidamente. Mas rápido ku e isla mes por manehá. P’esei Entidat Públiko Boneiru, direktorado Espasio i Desaroyo, ministerio di Infrastruktura i Maneho di Awa (DGMI) i Link ERS huntu, saliendo for di e programa pa Profeshonalnan Motivá, a kuminsá ku un kampaña pa trese Boneiru profeshonalnan adekuá. E kampaña ke duna un bista honesto tokante trahamentu na Boneiru. Di e manera ei ta atraé e profeshonalnan adekuá. Hende ku e mentalidat korekto ku sa kiko nan ta kuminsá kuné. Pasobra sí, bo ta bin un isla ku solo i laman blou bunita. Pero nò, e situashon no ta fásil.
Bo ke yuda hasi e isla ainda mas bunita i mihó? Bo tin sigur?
For di òktober, e ofisina pa maneho di proyekto i di asesoria Link ERS ta traha aktivamente na un banko di dato di profeshonal. Hendenan ku ke traha i biba na Boneiru, òf for di distansia ke traha pa Boneiru. For di e banko di dato ta bini despues kombinashon korekto ku funshon i proyekto den futuro, a base di mentalidat, konosementu, eksperensia, interes i disponibilidat. Meta: mehorashon di kalidat di bida na Boneiru.
Muchu trabou
“Solamente nos ta mira esaki bira mas”, Roy Martina, direktor di direktorado Espasio i Desaroyo ta konta. “Empleadonan tin muchu trabou. No tin balansa. Hende ta kai afó. Kalidat ta baha sin ku nos ke esaki. Esei no por. Na nos departamentunan nos ta tuma medida awor pa laga direktorado Espasio i Desaroyo funshoná mihó.”
“Ku bon maneho di espektativa bo ta yega muchu mas leu.”
Ta papia hopi tokante esaki: tin un falta di forsa di ehekushon na Boneiru. Tin muchu poko hende kapas pa mantené e kresementu di Boneiru. Anto e ora ei bo ta pidi Hulanda pa yuda tòg? Esei ta zona fásil, pero esei e no ta. Tambe pa motibu di palabrashonnan ku tin. Banda di esei, hopi biaha ta mihó pa hasi mas tantu kos posibel bo mes. Esei ta bon pa balor propio. Esei ta kontribuí tambe na kresementu konfiabel. E ora ei ta fòrsa Boneiru pa regla kos mihó. Kresementu di mes ta eksigí mihó provishon. Organisashonnan mester modernisá si. Nan no por warda mas te ora ku no por otro mas.
Un kampaña ku teksto yamativo
Kon bo ta haña e persona korekto na e lugá korekto? Ku den e kampaña honestamente bisa kos manera nan ta. “Konta storia bunita tokante Boneiru ta bon”, Damaly Linkers, lider di proyekto di Link ERS i kreadó di e kampaña ta konta. “Pero bo no tin nada na esei. Naturalmente: tin hopi mester di hende. Pero sí, hende korekto, por fabor. Sino bo no ta dal ni ún stap dilanti. P’esei nos ta kuminsá di ta honesto tokante Boneiru. Ku bon maneho di espektativa bo ta yega muchu mas leu. Asina ku e profeshonalnan ku registrá (di kua parti di mundu ku ta) sa kiko nan por spera. E ora ei nan por skohe konsientemente pa yuda traha aki na un Boneiru mas bunita, huntu ku nos.”
Hopi biaha yunan di tera ta trahadó di brùg entre e Boneiru bieu i esun nobo.
Boneiru ke pa su yunan di tera regresá. Profeshonalnan karibense ku a nase i lanta na e islanan di Karibe, pero a bai studia den eksterior. Hopi a keda biba aya. Nan konosé kultura di e isla bon, nan ta papia e idiomanan di Boneiru. Hopi biaha nan sa mihó ta den kiko nan ta bini. Hopi biaha nan ta klave den situashonnan fastioso. “Yunan di tera ta un eskoho sano pa e isla”, Damaly Linkers ta konta. “Hopi biaha nan ta resultá di ta e persona korekto pa funshon importante. Pero yu di tera no ta e únikonan ku mester. Nada di hòki!” E kampaña ta pa trese hende Boneiru ku e mentalidat korekto. Hende ku ta realisá ku nan ta bini un lugá ku un pasado difísil i ku diferente orígen. “Tin ku traha duru na un mihó ambiente kaminda bo por traha dushi seif. I kaminda bo por apliká loke bo a siña un otro kaminda, sea ku bo ta yu di tera òf nò. Boneiru ta un komunidat multikultural real. Rèspèt i komprenshon pa otro ta un kondishon, esakinan no por ta palabra bashí. Bo no ta muda bai un otro pais pa imponé bo manera di pensa, pero pa amplia bo bista tambe tòg? P’esei enfoke di e kampaña ta riba e mentalidat korekto di hende.”
Sebe Buitenkamp, mènedjer na e direktorado-general di Medio Ambiente i Internashonal di e ministerio di infrastruktura: “Komo partner di koperashon di direktorado Espasio i Desaroyo, nos ta kontentu ku proaktivamente ta buska profeshonal. Finalmente e meta ta pa trese Boneiru forsa di ehekushon, pero tambe konosementu asina Entidat Públiko por hasi su trabou na un manera profeshonal. Asina e hendenan ku tei por krese i asina nos por mira resultado di esfuersonan di hopi aña. Nos ta realisá bon ku nos ta pidi hopi di e isla, pero nos ke duna tambe un man di yudansa. E koperashon akí ta un ehèmpel di esaki. Finalmente e boneriano mester bai probechá di esaki.”
Promé kontakto, despues kontrato
Profeshonalnan motivá ku un bon historial hustamente ta eksperensiá e komplehidat na Boneiru komo atraktivo. Boneiru no ta e lugá ideal ei pa bin bei i pasa dushi. Bini spesialmente si bo gusta solo, pero ainda mas si bo ke pa reta bo profeshonalmente. Kon den e situashon difísil akí, bo por trese hende huntu i regla kos? Kon bo ta hasi di algu zür algu dushi? Kon bo ta konektá diferente mundu?
Profeshonalnan motivá ku tin interes (tambe pa traha for di distansia) bai www.link-ers.com/linken.
Ta invitá profeshonalnan motivá ku ke mas informashon pa lesa e guia pa un bida karibense (na hulandes): http://link-ers.com/gids-naar-caribisch-leven.
Bo ta biba na Boneiru? Kiko bo ta haña ku futuro profeshonalnan mester sa di Boneiru? Laga nos sa.
Nieuwe campagne geeft eerlijk beeld over werken op Bonaire. “Niet mooier maken dan het is.”
Kralendijk, 16 november 2022 – Misschien heb je ‘m al via sociale media voorbij zien komen: de gids naar een Caribisch leven. Met het doel om professionals van buitenaf aan te trekken die een bijdrage willen leveren aan de groei van Bonaire. In de gids wordt eerlijk verteld naar wie gezocht wordt. Ook wordt er een eerlijk beeld gegeven over de Bonairiaanse leefomgeving.

Bonaire groeit hard. Harder dan het eiland zelf aankan. Daarom begonnen OLB, directie Ruimte en Ontwikkeling, het ministerie van Infrastructuur en Waterstaat (DGMI) en Link ERS vanuit het programma voor de Gedreven Professionals samen een campagne om de juiste professionals naar Bonaire te halen. De campagne wil een eerlijk beeld geven van werken op Bonaire. Zo worden de juiste professionals aangetrokken. Mensen met de juiste mentaliteit die weten waar ze aan beginnen. Want ja, je komt terecht op een zonnig eiland met helderblauw zeewater. Maar nee, de situatie is niet gemakkelijk.
Wil je meehelpen het eiland nog mooier en beter te maken? Weet je het zeker?
Sinds oktober bouwt projectmanagement en adviesbureau Link ERS actief aan een database van professionals. Mensen die op Bonaire willen werken en wonen, of op afstand voor Bonaire willen werken. Uit de database komen straks de juiste matches met toekomstige functies en projecten, op basis van mentaliteit, kennis, ervaring, interesse en beschikbaarheid. Het doel: verbetering van de kwaliteit van leven op Bonaire.
Te veel werk
“We zien het alleen maar meer worden”, vertelt Roy Martina, directeur directie Ruimte en Ontwikkeling. “Werknemers hebben te veel werk. De balans is weg. Mensen vallen uit. De kwaliteit daalt zonder dat we het willen. Dat mag niet. Op onze afdelingen nemen we nu stappen om de directie Ruimte en Ontwikkeling beter te laten functioneren.”
“Met goed verwachtingsmanagement kom je veel verder.”
Er wordt veel over gepraat: er is een tekort aan uitvoeringskracht op Bonaire. Er zijn te weinig deskundige mensen om de groei van het eiland bij te houden. Dan vraag je toch aan Nederland om te helpen? Dat klinkt makkelijk maar dat is het niet. Ook door de afspraken die er liggen. Daarnaast is het vaak beter om zoveel mogelijk zelf te doen. Dat is goed voor de eigenwaarde. Ook zorgt het voor betrouwbare groei. Het eiland wordt dan gedwongen het beter te regelen. Groei vraagt vanzelf om betere voorzieningen. Organisaties moeten wel moderniseren. Ze kunnen niet meer wachten tot het niet meer anders kan.
Een campagne met opvallende teksten
Hoe krijg je de juiste mensen op de juiste plaats? Door in de campagne eerlijk te zeggen waar het op staat. “Mooie verhaaltjes vertellen over Bonaire is leuk”, vertelt Damaly Linkers, projectleider Link ERS en bedenker van de campagne. “Maar daar heb je niets aan. Natuurlijk: er zijn hard mensen nodig. Maar wel de juiste mensen graag. Anders kom je nog geen stap verder. Dus we beginnen met eerlijk zijn over Bonaire. Met goed verwachtingsmanagement kom je veel verder. Zodat de professionals die zich aanmelden (van waar ook ter wereld) weten waar ze aan toe zijn. Dan kunnen ze bewust kiezen om hier mee te bouwen aan een mooier Bonaire, samen met ons.”
Eilandskinderen zijn vaak bruggenbouwers tussen het oude en nieuwe Bonaire.
Bonaire wil graag de eilandskinderen terughalen. Caribische professionals die op de eilanden zijn geboren en getogen zijn maar in het buitenland gingen studeren. Velen zijn daar blijven wonen. Zij kennen de eilandcultuur goed, ze spreken de talen van Bonaire. Ze weten vaak beter waar ze in terechtkomen. Ze zijn vaak de sleutel in lastige situaties. “Eilandskinderen zijn een gezonde keuze voor het eiland”, vertelt Damaly Linkers. “Ze blijken vaak de juiste persoon voor belangrijke schakelfuncties. Maar eilandskinderen zijn niet de enigen die nodig zijn. Geen hokjes!” De campagne is bedoeld om mensen met de juiste mentaliteit naar Bonaire te halen. Mensen die beseffen dat ze op een plek terechtkomen met een moeilijk verleden en verschillende achtergronden. “Er moet keihard gewerkt worden aan een betere omgeving waar je fijn en veilig kunt werken. En waar je kunt toepassen wat je ergens anders geleerd hebt, of je nu een eilandskind bent of niet. Bonaire is een echte multiculturele samenleving. Respect en begrip voor elkaar zijn een voorwaarde, dit mogen geen lege begrippen zijn. Je verhuist niet naar een ander land om jouw manier van denken op te dringen, maar toch ook om je visie te verruimen? Daarom ligt de focus van de campagne op de juiste mentaliteit van mensen.”
Sebe Buitenkamp manager bij het directoraat-generaal Milieu en Internationaal van het ministerie van infrastructuur: “Als samenwerkingspartner van de directie Ruimte en Ontwikkeling zijn we blij dat er proactief gezocht wordt naar professionals. Uiteindelijk is het doel om uitvoeringskracht naar het eiland te halen, maar ook kennis zodat het openbaar lichaam professioneel zijn werk kan doen. Zodat de mensen die er zijn kunnen groeien en zodat we het resultaat kunnen zien van jarenlange inspanningen. We beseffen goed dat we veel van het eiland vragen maar we willen ook een helpende hand bieden. Deze samenwerking is hier een voorbeeld van. Uiteindelijk moet de Bonairiaan hiervan gaan profiteren.”
Eerst contact, dan contract
De complexiteit op het eiland wordt juist als aantrekkelijk ervaren door ervaren professionals met een goed trackrecord. Bonaire is niet die ideale plek om even lekker bij te komen. Kom vooral als je van de zon houdt, maar meer nog als je professioneel wilt worden uitgedaagd. Hoe krijg jij in deze moeilijke situatie mensen bij elkaar en zaken voor elkaar? Hoe maak je van het zure iets zoets? Hoe breng je verschillende werelden in verbinding?
Gedreven professionals die interesse hebben (ook voor werken op afstand) gaan naar www.link-ers.com/linken.
Gedreven professionals die meer info willen worden uitgenodigd de gids naar een Caribisch leven te lezen: http://link-ers.com/gids-naar-caribisch-leven.


text:
Un proyekto di Stichting Voeding op School Bonaire.
Ophetivo:
Muchanan ku ta bini di famianan di ménos rekurso ta risibí dia di nan kumpleaño un regalo.
Método di traha
Ta selektá e muchanan for di esnan ku ta partisipá na nos programa kuminda na skol.
Den koperashon ku e sekshon di Asuntunan sosial di entidat públiko Boneiru ta hasi e selekshon. Nan tin bista di tur famia di ménos rekurso.
Nos Fundashon ta enkargá pa kada mucha risibí un pakete. Ta tene kuenta ku edat i género. E edat ta di 4 te ku 12 aña.
.
E aña aki nos ke laga 240 mucha bini na remarke. Tambe nos ke pone 20 pakete pa beibi i 20 pakete pa muchanan di 12 – 16 aña.
Nos no ta risibí supsidio (ainda) pa e proyekto aki. P’esei nos tin hopi nesesidat di bo donashon i sosten.
Kolaborashon
Nos ta traha huntu ku Stichting Jarige Job na Hulanda. Nan ta bai fasilitá nos ku sufisiente pakete di kumpleaño i nan ta laga hiba e paketenan na e transportadó na Hulanda. Ei ta pone e paketenan den kònteiner pa bai Boneiru. Ta tene e paketenan den e kònteiner te dia di e mucha su kumpleaño.
Algun dia promé ku e mucha hasi aña, un boluntario ta hiba e pakete na e famia. Na Boneiru ta pone algu dushi pa parti den klas i na kas.
Na Boneiru tin muchanan ku kada aña atrobe no por selebrá nan kumpleaño pasobra na kas no tin sèn. Proyekto Kumpleaño ta yuda e muchanan dor di regalá un pakete di kumpleaño. Aki den tin tur kos ku mester pa selebrá un bon kumpleaño, na kas i na skol.


text:
ORANJESTAD, Aruba
Parlamento a bini hunto despues cu e miembronan a manda serie di pregunta pa e Minister encarga cu Salubridad Publico Dangui Oduber. Tur esaki relaciona cu Covid-19 of Coronavirus.
Presidente di Parlamento a haci un peticion na e mandatario pa acudi na e organo aki y duna un relato di e situacion di Aruba, specialmente con Aruba ta prepara y ki tur medida a tuma caba. Parlamentario di AVP Jennifer Arends Reyes tabata presente y a expresa di tabata ora cu e mandatario mester a bin duna informacion.
Segun e ta bisa, pa mas cu un luna caba a manda pregunta pa Minister Oduber riba e tema di Coronavirus. Como Parlamentario y ciudadano tambe, kier tin e informacionnan corecto di e pasonan tuma. E mes a bin ta siguiendo informacionna internacional y por bisa cu tin un crisis di salud, mas awo cu World Health Organization a dicidi di declara e malesa di Covid-19 (Coronavirus) como un pandemia.
E ta un situacion cu mester wordo tuma na serio, apesar cu Aruba no tin caso ainda. Y mester ta bon prepara pa momento cu surgi caso.
Den e siman cu a pasa ya caba a reuni den e comision interno di Parlamento riba e tema aki y den e reunion di diaranson atardi cu presencia di e mandatario encarga, a haya informacion di kico tur e organisacionnan trahando hunto ta haciendo.
Fraccion di AVP tabata kier informacion riba e Protocol estableci, con y si e pueblo ta wordo debidamente informa di instancianan na unda mester acudi na momento cu tin duda of preocupacion, con accesibel e ayudo ta. Loke nan kier confirma ta con y si Aruba ta bon prepara pa casonan asina.


text: Diadomingo marduga a drenta informe di un caso di menasa cu cuchiu na Catiri, mesora a dirigi patruya na e sitio. Na yegada di patruya na e sitio a bin compronde cu aki un bisinja lo a yega su cas y haye den conflicto cu un otro bisinja aki cos a escala y pareha muher dinun di nan lo a sali menasando cu un cuchiu, e bisinja a graba esaki y mustra e agente policial y cu e evidencia ey por a detene e dama pa menasa cu arma blanco. Ora di a detene e dama aki ela resisti y asta logra saca un banda di e boei los. Vehiculo di transporte a transporta e dama deteni pa menasa cu arma blanco pa warda di polis Shaba.


text:
WILLEMSTAD- 25 di mei 2016 – Entrante 25 di mei Aserca Airlines a kuminsá ku buelo 3 biaha pa siman riba djarason, djabièrnè i djadumingu entre Venezuela i Kòrsou. Na yegada di e buelo a hiba palabra Presidente di Aserca Airlines, sr. Luis Herrera, Kònsùl General di Venezuela, sra. Marisol Gutiérrez de Almeida, Manager di Merkadeo pa Sur Amérika di Ofisina di Turismo di Kòrsou (CTB), sr. Muryad de Bruin i representante di CTB na Venezuela, sr. Marco Leal.
Riba e buelo inougural e Presidente di Aserca Airlines, sr. Luis Herrera a keda kompaña pa Direktor Komersial, Luis Avila, Direktor di Aeropuerto, sr. Ivan Orta, representante di INAC, sr. Ricardo Arvelo, representante di CTB na Venezuela i representantenan di medio di komunikashon na Venezuela; La Parilla, El Nacional i El Tiempo.
E buelo lo ser efektuá riba djarason, djabièrnè i djadumingu.
Aserca Airlines lo usa un MD 82/MD 83 ku un kapasidat di 165 stul. Bon Bini na Aserca Airlines!


text:
Secretario di estado Raymond Knops (Asuntonan Interno y Relacionnan den Reino) ta hiba un bishita di trabou na Corsou, Bonaire y Aruba, di 3 te cu 7 di juli venidero. E bishita di trabou ta cuminsa dia 3 di juli na Corsou, unda Knops lo hiba combersacion cu prome minister mr. Gilmar Pisas, e vice...
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Secretario di estado Raymond Knops ta bishita Corsou, Bonaire y Aruba
Un promedio di mas di 100.000 inyeccion pa dia, pero sin Janssen ta existi e riesgo di retraso
E cifra di vacunacion ta aumentando. Durante e ultimo 7 dia a administra un promedio di mas di 100.000 inyeccion pa dia. Pero e ritmo por mantene dependiendo si por usa vacuna Janssen. Agencia Europeo di Medicamento EMA lo emiti un dictamen di e vacuna Janssen. Manera precaucion, e vacuna no ta ser usa na...
Prohibicion di alcohol na park di Arnhem, Amsterdam y Tilburg ta cera park pa motibo di multitud di hende
Tin un prohibicion di alcohol na park Sonsbeek na Arnhem. E alcalde Marcouch ta anuncia e medida pa un di dos biaha e aña aki pa un grupo di hobennan cu no ta cumpli cu norma di coronavirus. “Nos a wak cu nan tabatin caha y consumi alcohol den exceso”, alcalde a bisa. Un probelma...
Conseho di Raad van State riba COHO y RAFT a sali
Gobierno di Aruba a ricibi e conseho di Raad van State riba e leynan di Reino di COHO y RAFT diabierna ultimo for di secretario di Estado Knops. Secretario di estado Knops a ricibi e consehonan un siman prome, pero a haya ta prudente pa no manda nan pa Gobierno di Aruba te ora cu...
Aumento grandi di infeccion pa coronavirus entre muchanan
RIVM a informa siman pasa cu tin 39.500 infeccion nobo pa coronavirus confirma. Esey ta un aumento di 24% den comparacion cu e siman anterior, ora cu a informa cu casi 32.000 infeccion pa corona. Siman pasa, e number di infeccion a mantene practicamente mescos. E aumento ta compensa cu un aumento ta e number...
Updates di medidanan na Hulanda
Flexiblisacion anuncia pa e gabinete durante conferencia di prensa di coronavirus cu lo drenta na vigor awe; kico mag y kico no mag’. Kapsalon ta bolbe habri, manera pedicure, massage y propietario di autosecuela. Varios profesion di contacto cu ta considera esencial manera fisioterapeutas y dentista por a traha cu afspraak durante algun tempo. Tin...
Na Hulanda 5.151 infeccion nobo mas di e promedio y Toque de queda ta keda vigente
RIVM a informa cu tin 5151 infeccion nobo pa coronavirus confirma. Esey ta mas cu 122 prome y tambe mas halto du promedio di siman pasa, ora cu un promedio di 4547 persona a duna positivo pa dia. Tin un aumento structura na e number di prueba corona positivo. E cantidad di infeccion ta un...
E gobierno Hulandes a purba un di dos biaha pa salba e toque de queda
Un tribunal di apelacion hulandes lo tarda un siman pa dicidi si ta anula e prohibicion di toque de queda pa coronavirus, ora cu gobierno a habri un intento di dos frente pa reserva e medida cu ta vital pa reduci e propagacion di e virus. Na un tribunal na Den Haag, un abogado a...
E vacunanan ta na caminda pa Aruba
Awe mainta na Schiphol Amsterdam, Secretario di estado di Volksgezondheid, Welzijn en Sport sr Paul Blokhuis conhuntamente cu president directeur di KLM a presencia con e vacunanan pa Aruba a wordo poni riba KLM cla pa wordo transporta pa Aruba.
Gabinete ta trahando e ley di toque de queda di emergencia; Rutte ta pidi pa tur hende keda cas awe nochi
Gabinete ta apela contra e decision si ta elemina toque de queda, pa motibo cu ta kere cu a introduci corectamente. Nan ta pidi tribunal di Den Haag pa suspende e fayo di hues. E sesion di e corte ta cuminsa 4pm. E estado kier pa mantene e toque de queda te ora cu e...
- 1
- 2


text:
Kralendijk- E desaroyo pa loke ta traha sifranan di Covid-19 ta sigui positivo na Boneiru. Pa djabièrnè no tin niun kaso nobo, mientras ku 1 hende a rekuperá.
Esaki ta kondusí na un total di 6 kaso aktivo. No tin niun hende ku ta wòrdu tratá den hospital pa Covid-19. Esaki ya pa algun siman ta e kaso.
Awor ku e medidanan a wòrdu suavisá hopi sin ku esaki ta kondusí na un subida nobo di Covid, ta un muestra ku e bakuna ta hasiendo su trabou. Na tur tin 14.230 hende ku a haña por lo ménos 1 angua kontra di e malesa.


text:
Awe tardi pa 1:57 pm central di polis ta wordo notifica di un accidente frontal entre dos auto na altura di Cura Cabay na San Nicolas. Patruya ta despacha cu maximo urgencia pa e sitio di accidente. Na yegada di e sitio polis ta pidi presencia di ambulance cu maximo urgencia. Lamentablemente personal di ambulance no por a haci nada mas pa e chauffer masculino.
Pa 3:15pm Dr. Texier ta constata morto di J. DAVIS , naci na Aruba di 57 aña di edad.
Specialista di trafico y polis tecnico a yega na e sitio pa haci nan investigacion. Slachtofferhulp tambe a acudi na e sitio pa brinda sosten na e famianan cu ta involucra den e accidente pisa aki.
Cuerpo Policial Aruba ta manda palabra di profundo condolencia na famia di e fayecido. Un mensahe na tur chauffeur pa bay trankilo den trafico. Bo famia ta warda bo na cas.
Aruba a conoce su di dos morto den trafico
Awe tardi pa 1:57 pm central di polis ta wordo notifica di un accidente frontal entre dos auto na altura di Cura Cabay na San Nicolas. Patruya ta despacha cu maximo urgencia pa e sitio di accidente. Na yegada di e sitio polis ta pidi presencia di ambulance cu maximo urgencia. Lamentablemente personal di ambulance no por a haci nada mas pa e chauffer masculino.